Jasand Ji Bedo Jachiw Neno ma Jakinda(Tich Joote 9)\nNgimawa kod Tijwa Kaka Jokristo–Chenro mar Chokruok | Desemba 2018\nSOM E Abbey Abua Abui Acholi Afrikaans Aja Akha Albanian Altai Alur Amharic Arabic Armenian Armenian (Ma Imbo) Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Bete Biak Bicol Bislama Bissau Guinean Creole Bolivian Bulgarian Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Filipino Dhok mar Ranyisi ma Venezuelan Dholuo Digor Douala Drehu Dutch Edo Efik Esan Estonian Ewe Faransa Faroese Fijian Finnish Fon Ga Galician Garifuna Georgian German Gokana Greek Greenlandik Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibanda Icelandic Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Manyawa Mapundugun Marathi Marshallese Mauritian Creole Maya Mazatec (Huautla) Mbunda Mende Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nsenga Nyaneka Nyungwe Nzema Odia Okpe Oromo Ossetian Otetela Otomi Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nMWANDU MA YUDORE E WACH NYASAYE | TICH JOOTE 9-11\nJasand Ji Bedo Jachiw Neno ma Jakinda\nSaulo notiyo mapiyo gi gik ma nopuonjore. Ang’o momiyo Saulo norwako wach, to jomamoko ok notimo kamano? Nikech nomiyo Jehova luor moloyo dhano kendo nokawo mapek ng’wono ma Kristo nonyise. Kapo ni ipuonjori Muma to pok obatisi, be ibiro luwo ranyisi mar Saulo mar tiyo mapiyo gi gik mipuonjori?\nJo-Rumi nomiyo Jo-Yahudi thuolo mar yalo buchegi. E wi mano, buch Sanhedrin kod jadolo maduong’ ne nigi teko e wi Jo-Yahudi duto kamoro amora ma ne gintie. To mano emomiyo ne gimiyo Saulo chik mondo omak Jo-Yahudi ma noloko yiegi mobedo Jokristo nyaka ma ne ni kuonde ma boyo kaka Damaski.\nMWANDU MA YUDORE E WACH NYASAYE Jasand Ji Bedo Jachiw Neno ma Jakinda\nMWANDU MA YUDORE E WACH NYASAYE Barnaba gi Paulo Timo Ji Jopuonjre e Alwora Maboyo\nNGIMAWA KAKA JOKRISTO Kaka Wanyalo Medo Lony e Tij Lendo—Konyo ‘Joma Chunygi ni Kare’ Mondo Gibed Jopuonjre\nMWANDU MA YUDORE E WACH NYASAYE Ng’ado Paro Kaluwore gi Ndiko\nNGIMAWA KAKA JOKRISTO Pak Jehova gi Wer\nMWANDU MA YUDORE E WACH NYASAYE Lend kendo Ipuonj Mana Kaka Paulo Notimo\nDesemba 31, 2018–Januar 6, 2019\nMWANDU MA YUDORE E WACH NYASAYE “Nonreuru Ahinya Uwegi kod Kueth Duto”\nText Yore mag golo buge mag digital NGIMAWA KOD TIJWA KAKA JOKRISTO–CHENRO MAR CHOKRUOK Desemba 2018\nNGIMAWA KOD TIJWA KAKA JOKRISTO–CHENRO MAR CHOKRUOK Desemba 2018


Rapar mar Chik 30 - Holy Bible [Luo Bible 2020] - (RaCh 30)\nRapar mar Chik 30\nKa gweth kata kwongʼ-gi ma aseketo e nyimu obironu kendo uketogi e chunyu kamoro amora ma Jehova Nyasaye ma Nyasachu nokewu e kind pinje,\nkendo ka un kod nyithindu udwogo ir Jehova Nyasaye ma Nyasachu ka uchiwo ne luor kod chunyu duto gi ngimau duto ma achikou kawuono,\neka Jehova Nyasaye ma Nyasachu biro chopo gweth mare kuomu obiro bedo gi miwafu ne un ma ochoku duto ka uwuok e pinje duto mane okeyoue.\nKata bed nine ojwangʼu e piny mabor ahinya e bwo polo ka, koa kuno Jehova Nyasaye ma Nyasachu biro chokou mi duogu uduto.\nObiro kelou e piny mane mar kwereu, mi unukawe. Enomi ubed gi mwandu bende ununyaa mangʼeny maloyo kaka ne kwereu romo.\nJehova Nyasaye ma Nyasachu nopwodh chunyu kod chuny nyikwau mondo uhere gi chunyu duto kod ngimau duto mondo udagi amingʼa.\nJehova Nyasaye ma Nyasachu noket kwongʼ-gi duto ne wasiku ma ochayou kendo sandou.\nUbiro chiwo luor ne Jehova Nyasaye kendo mako chikene duto ma amiyou kawuono.\nEka Jehova Nyasaye ma Nyasachu biro miyou mwandu e tije lweteu duto kod nyak mag kothu, nyiroye mag dhou kod cham mag piny. Jehova Nyasaye nobed mamor kodu kendo mi uchak uyud mwandu, mana kaka ne otimo ne kwereu,\nka uchiwo luor ne Jehova Nyasaye ma Nyasachu kendo rito chikene kod buchene ma ondiki e kitabuni kendo udwogo ir Jehova Nyasaye ma Nyasachu gi chunyu duto kod ngimani duto.\nChik ma amiyou kawuononi ok en chik matek to bende ok en kuma bor ma ok unyal chopoe.\nOk enie polo malo madimi uwach niya, “Ere ngʼama didhinwa e polo malo mondo oomnwago kendo opuonjwa eka warite?”\nBende ok en loka nam, madimi upenj niya, “En ngʼa madingʼad loka nam mondo oomnwago kendo opuonjwa eka warite?”\nOoyo, wach ni machiegni kodu, en mana e dhou kendo e chunyu omiyo unyalo rite.\nNeuru, kawuono aketo e nyimu ngima kod mwandu, tho kod kethruok.\nNimar achikou kawuono mondo uher Jehova Nyasaye ma Nyasachu, kuwuotho e yorene kendo urito buchene kod chikene, eka unudag mi umedru mangʼeny kendo Jehova Nyasaye ma Nyasachu nogwedhu e piny ma udonjoe mondo ukaw kaka girkeni.\nTo ka chunyu odagi ma ok uchiwo luor kendo ka uwuok ma ukuloru ne nyiseche mamoko mi ulamogi,\nto awachonu kawuononi ni nyaka notieku. Ok unudag amingʼa e piny ma ubiro donjoe mondo ukaw ka usengʼado aora Jordan.\nkendo mondo uher Jehova Nyasaye ma Nyasachu, kuwinjo wechene kendo kuketo chunyu kuome. Nimar Jehova Nyasaye e ngimau, kendo obiro miyou higni mangʼeny e piny mane osesingore ne kwereu Ibrahim, Isaka kod Jakobo.\nRapar mar Chik 30:1\nRapar mar Chik 30:2\nRapar mar Chik 30:3\nRapar mar Chik 30:4\nRapar mar Chik 30:5\nRapar mar Chik 30:6\nRapar mar Chik 30:7\nRapar mar Chik 30:8\nRapar mar Chik 30:9\nRapar mar Chik 30:10\nRapar mar Chik 30:11\nRapar mar Chik 30:12\nRapar mar Chik 30:13\nRapar mar Chik 30:14\nRapar mar Chik 30:15\nRapar mar Chik 30:16\nRapar mar Chik 30:17\nRapar mar Chik 30:18\nRapar mar Chik 30:20


Bible in one year - Luo Bible 2020 - March 1\nTim jo-Lawi 26:1-46\n1. Kik ulos kido moro amora mopa kata chungo siro moro milamo bende kidi moro amora mopa kik yud e pinyu kukulorune kulame. An e Jehova Nyasaye ma Nyasachu.\n2. Rituru Sabato maga, kendo luoruru kara maler mar lemo. An e Jehova Nyasaye.\n3. Ka urito buchena kendo urito chikena,\n4. to abiro kelonu koth e kinde mowinjore, kendo pinyu nochieg cham mi yiendeu nonyag olembe.\n5. Ubiro dino cham nyaka chop kinde muponoe mzabibu kendo ubiro pono mzabibu nyaka chop kinde muchwoyoe bende ubiro bedo gi chiemo moromou kendo ubiro dak gi kwe e pinyu.\n6. Anamiu kwe e pinyu, mi ununindi maonge ngʼama nomiu luoro. Anatieki ondiegi duto e dieru kendo ligangla ok nomonju kata matin.\n7. Unuriemb jowasiku duto e dieru kendo ununeg-gi.\n8. Jou abich nobed gi teko mar riembo ji mia achiel, kendo jou mia achiel nobed gi teko mar riembo ji gana apar, kendo ununeg wasiku.\n9. Abiro olonu gweth, kendo abiro miyo unywol mi ununyaa mathoth, kendo abiro chopo singruok duto mane atimo kodu.\n10. Cham mag higa makadho manie decheu noromu chamo nyaka chop kinde ma ugologie oko mondo uyud thuolo mar rwako cham manyien.\n11. Abiro loso kar dakna e dieru kendo ok anajwangʼu kata matin.\n12. Anawuoth e dieru mi nabed Nyasachu, kendo unubed joga.\n13. An e Jehova Nyasaye ma Nyasachu mane ogolou e piny Misri, mondo kik ubed wasumb jo-Misri kendo ne aturo lodi mane otwenu mi koro sani uwuotho tir.\n14. To ka unutamru winja ma ok urito chikenago duto,\n15. ma udagi buchena kendo uchayo chikena, ma ok urito chikena duto ma uketho singruok mara mane atimo kodu,\n16. to koro ngʼeuru chuth ni mae e kaka abiro timonu: Anapou gi masira kod tho marach, gi tuo mayuyo wangʼ gi tuo mamiyo del dhe. Cham ma upidho ok nokonyu kata matin nikech jowasiku ema nochamgi.\n17. Anabed ka asin kodu mi wasiku nolou e lweny kendo gininegu; unubed e bwo loch jowasiku, kendo unubwogru gi ngʼwech kata kaonge joma lawou.\n18. Kata bangʼ timo magi duto kapod ok unyal winja, to anakumu nyadibiriyo kuom richo duto.\n19. Anatiek sunga mar wich teko ma un-go, kendo anami polo rieny ka chuma, kendo piny mwalo nodog matek ka mula.\n20. Ubiro ketho tekreu kayiem nono, kuchwoyo cham nimar chambu ok nochiegi, kata yedheu bende ok nonyag olembe.\n21. Kapod usikona mana gi wich teko kendo udagi winja, to anakelnu masiche moloyo nyadibiriyo maromre gi richou.\n22. Abiro oronu le mag bungu mondo oked kodu kendo ginineg nyithindo kaachiel gi jambu mi unudongʼ manok kendo yoreu nodongʼ nono maonge joma wuothoe.\n23. Kobedo ni pod ok udwogo ira kata bangʼ timonu magi duto, kendo udhi mana nyime gi wich teko,\n24. to an bende nanyisu wich teko, mi anamiu kum moloyo nyadibiriyo nikech richou.\n25. Kendo anakel lweny e dieru mondo achulgo kuor kuom ketho singruok mane atimo kodu, kendo kinde duto manuchokru e miechu to nagou gi tuoche kendo wasiku nomaku.\n26. Anami chiembu doko manok kendo mon apar notedi e agulu achiel. Ginipimnu chiemo e rapim, kendo kata kuchiemo to onge ngʼama noyiengʼ.\n27. Kobedo ni pod ok udwogo ira kata bangʼ timonu magi duto, kendo udhi mana nyime gi wich teko,\n28. to an bende nasik kodu gi wich teko gi mirimba mager, kendo anakumu moloyo nyadibiriyo gi mirimba mager nikech richou.\n29. Unucham ring yawuotu kod nyiwu.\n30. Anaketh kuondeu motingʼore gi malo, kendo anamuki kendeu muwangʼoe ubani. Anaket ringreu motho kuom nyiseche manono kendo anajwangʼu chuth.\n31. Miechu madongo biro bedo gundni, kuondeu maler mag lemo abiro ketho, kendo ok anayie winjo tik mangʼwe ngʼar mag misengini mau.\n32. Anaketh pinyu kendo jowasiku mabiro dakie nohum nono.\n33. Abiro keyou e kind ogendini, anagol ligangla mi alawu. Pinyu nodongʼ gunda, kendo miechu madongo nokethi chuth.\n34. E kinde duto ma pinyu nodongʼ gunda, ka un to asekeyou udak e kind wasiku; pinyu nobed ma ok opur mondo ochulgo Sabato maga duto mane ok urito.\n35. E kinde duto ma pinyu nodongʼ gunda kamano, enobed ma ok opure, ka oritogo Sabato duto mane ok oyweyoe e kinde mane udak kuno.\n36. To kuom jou modongʼ ka ngima e piny wasikgi, ginto anagogi kod kihondko e piny wasikgi, ma kata ka yamo okwadho it oboke maponi giwinjo, to giniwuog gi ngʼwech. Giniringi mana ka joma wasigu lawo gi ligangla mi gipodh piny kata obedo ni onge ngʼama lawogi.\n37. Ginituomre kendgi giwegi mana ka joma wasigu lawo gi ligangla, kata obedo ni onge ngʼama lawogi. Omiyo ok unuyud teko mar kedo gi wasiku.\n38. Unulal nono e kind ogendini, kendo wasiku notieku.\n39. Joma otony e dieru mane odongʼ kangima e pinje mag wasiku nobed ka dendgi dhi adhiya nikech richogi kendo nikech richo mag kweregi, mana machal kaka notimore ni kweregi.\n40. Bangʼ mae gibiro hulo richogi gi richo kweregi mane omiyo giweya kaachiel gi richo mane omiyo gibedo wasika,\n41. mane omiyo abedo kodgi mamon kendo mane omiyo aterogi e piny wasikgi, eka bangʼe chunygi ma ok oyie kaka adwaro nobolre, mi giniyud kum kuom richogi,\n42. eka abiro paro singruok mane atimo gi Jakobo kendo gi Isaka kendo gi Ibrahim, kendo anapar pinyu.\n43. Piny to nodongʼ gunda nikech joma odakie osea, kendo obiro nindo ka ok opure mondo ochulgo Sabato duto mane ok oyweyoe. Giniyud kum kuom richogi nikech ne gichayo chikena kod buchena.\n44. “Kata kamano, kata obedo ni gin e piny wasikgi, to ka anawitgi kendo ok anajwangʼ-gi kata tiekogi chuth, mi aketh singruok mane atimo kodgi. An Jehova Nyasaye ma Nyasachgi.\n45. Nikech aherogi, omiyo anapar singruok mane atimo gi kweregi, mane agolo e piny Misri mana kane ogendini neno mondo an Jehova Nyasaye abed Nyasachgi.”\n46. Magi e buche, chike kod yore mane Jehova Nyasaye omiyo jo-Israel e Got Sinai kokadho kuom Musa.\nTim jo-Lawi 27:1-34\n2. “Wuo gi jo-Israel kendo inyisgi ni: ‘Ka ngʼato ochiwo singo makende ni obiro chiwo ngʼato ni Jehova Nyasaye, eka bangʼe oyudo ni ok onyal chopo singruokneno, to nengo monego wargo ngʼatno ema:\n3. Ngʼama dichwo ma hike chakore piero ariyo nyaka piero auchiel, en to noware mana gi shekel piero abich mag fedha, ma gin shekel mitiyogo e kama ler mar lemo.\n4. To dhako ma bende hike romo kamano to nowar gi shekel piero adek.\n5. To ka ngʼatno hike chakre abich nyaka piero ariyo, to noware gi shekel piero ariyo ka en dichwo, to ka en dhako to noware gi shekel apar.\n6. To ka ngʼatno hike pok ochopo abich to osekadho dwe achiel, to noware gi shekel abich mar fedha ka en nyathi ma wuowi, to ka en nyako to noware gi shekel adek.\n7. To ka ngʼatno hike chakore piero auchiel kadhi malo, to nochul shekel apar gabich ka en dichwo, to ka en dhako to noware gi shekel apar.\n8. Kaponi ngʼat mane osingoreno odhier ma ok nyal chulo nengo ma oketneno, to nokaw ngʼatni mondo otere e nyim jadolo, kendo jadolo noyiene mondo ochul mana gima nokwongʼore ni onyalo.\n9. “ ‘Ka ngʼato osingore ni obiro chiwo ne Jehova Nyasaye chiayo minyalo timgo misango, to gima ochiwono nobed mowal ne Jehova Nyasaye.\n10. Ok oyiene wilo chiayono mondo oket moro kare, bedni orach kata ober, bende ok onyal wile gi gimoro amora. To kaponi otimo kamano, to nyaka ongʼe ni chiayono kod mokwongo giduto koro ginibed mowal ni Jehova Nyasaye.\n11. Ka chiayo mane osingono obedo mogak ma ok nyal timgo misango ni Jehova Nyasaye, to chiayono chuno ni nyaka kele e nyim jadolo,\n12. mondo jadolo onon ka ober kata ka orach. Nengo moro amora ma jadolo oketo ema nobed nengo chiayono.\n13. To ka wuon chiayono dwaro waro chiacheno, to nyaka omed achiel ewi abich mar nengone.\n14. “ ‘Ka ngʼato ochiwo ode mondo obed gima owal ni Jehova Nyasaye, to jadolo mondo onon odno kober kata korach. To nengo moro amora ma jadolo oketo ema nobed nengo odno.\n15. To ka wuon odno dwaro waro odeno, to nyaka omed achiel ewi abich mar nengone, eka odno noduogne.\n16. “ ‘Ka ngʼato ochiwo ne Jehova Nyasaye bath lope moro, to nyaka nengone romre gi nengo kodhi ma inyalo chwo e puodhono. Nengo kodhi mar shairi midhi chwo e lowono nyaka rom abiriyo ma en shekel piero abich mar fedha.\n17. Kaponi ochiwo lopeno e Higa mar Piero Abich, to nengone osiki mana kamano.\n18. Kaponi ochiwe ka Higa mar Piero Abich oserumo, to jadolo mondo okwan higni modongʼ nyaka chop ndalo mar Higa mar Piero Abich, kendo nengone obed mana maromo gi higni modongʼ-go.\n19. Kaponi ngʼat mane ochiwo lopeno nigi chuny mar ware, to nyaka ochul achiel ewi abich mar nengone, eka puodhono nobed mare.\n20. To kaponi ok odwar waro lopeno, kata ka oseuse ni ngʼato machielo, to koro ok oyiene ware.\n21. Ka ochopo Higa mar Piero Abich mi oweyo puodhono, to nobed gima ler kaka puodho moyangne Jehova Nyasaye chuth, kendo puodhono nodongʼne jadolo kaka mwandune chuth.\n22. “ ‘Ka ngʼato ochiwo ni Jehova Nyasaye puodho mosengʼiewo, ma ok en lop anywola,\n23. to jadolo nigi thuolo mondo ogo nengo maromre kode nyaka chop e Higa mar Piero Abich, kendo ngʼatno nochul nengono mana godiechiengno, kaka gima owal ni Jehova Nyasaye.\n24. Ka Higa mar Piero Abich osechopo, to puodho nodwok ir ngʼat mane ongʼiewe kuome, ma en wuon lowo hie.\n25. Nengo ka nengo nopim gi nengo shekel mitiyogo e kama ler mar lemo ma shekel achiel romre gi gera piero ariyo.\n26. “ ‘Gimoro amora mokwong nywol kuom jambi gin mag Jehova Nyasaye, bedni gin dhok, kata rombe, omiyo kik ichiwgi kaka gima iwalo ni Jehova Nyasaye.\n27. Kaponi en chiayo mogak ma ok nyal timgo misango ni Jehova Nyasaye, to noware e nengo mogone, komedo achiel ewi abich mar nengone. Kaponi ok oware to nyaka ngʼiewe mana e nengo moketi.\n28. “ ‘Gimoro amora ma ngʼato angʼata osechiwo ni Jehova Nyasaye chuth kuom mwandune ma en godo, bedni en dhano kata chiayo kata lop anywola ok onego ngʼiew kata waro nikech gima osechiw ne Jehova Nyasaye ler moloyo.\n29. “ ‘Ngʼato angʼata mochiwne Jehova Nyasaye mondo okum ok nyal war, to nyaka nege anega.\n30. “ ‘Achiel kuom apar mar gik moko duto ma lowo onyago bedni gin cham, kata olembe duto gin mag Jehova Nyasaye, kendo gin gik maler mowalne.\n31. Ka ngʼato owaro achiel kuom apar mar gige, to nyaka omedie achiel ewi abich mar nengogi.\n32. Chiayo mar apar mokadho e bwo ludh jakwath e kinde ma okwanogi, nobed mowal ni Jehova Nyasaye, bedni gin dhok kata rombe.\n33. Ok oyiene pogo mabeyo gi maricho kata wilogi. To kaponi owilo chiayo moro gi machielo, to chiayono kaachiel gi mowilegono, giduto ginibed gik maler e nyim Jehova Nyasaye kendo ok nyal wargi.’ ”\n34. Magi e chike mane Jehova Nyasaye omiyo Musa ewi Got Sinai ne jo-Israel.\n1. Zaburi mar Daudi. Chiwneuru Jehova Nyasaye, yaye un malaike, chiwneuru Jehova Nyasaye duongʼ kod teko.\n2. Chiwneuru Jehova Nyasaye duongʼ mowinjore gi nyinge; lamuru Jehova Nyasaye e dier lerne maduongʼ.\n3. Dwond Jehova Nyasaye mor ewi pige; Nyasaye mar duongʼ mor ka polo, Jehova Nyasaye mor ewi pige madongo.\n4. Dwond Jehova Nyasaye nigi teko, dwond Jehova Nyasaye nigi duongʼ.\n5. Dwond Jehova Nyasaye muko yiende mag sida, Jehova Nyasaye turo yiende sida mag Lebanon matindo tindo.\n6. Omiyo Lebanon chikore ka nyaroya, Sirion lengʼore ka jowi ma pod tin.\n22. Gweth mar Jehova Nyasaye kelo mwandu, kendo ok omed chandruok kuome.\n23. Ngʼat mofuwo yudo mor e timbe maricho, to ngʼat man-gi winjo bedo mamor kuom rieko.\n24. Gima ngʼat marach oluoro biro loye; to gima ngʼat makare dwaro ibiro miye.\n25. Ka auka mager ofuto, to joricho otieko; to joma kare chungo motegno nyaka chiengʼ.\n1. Jo-Farisai gi jopuonj Chik moko ma noa Jerusalem nochokore but Yesu\n2. mi gineno ka jopuonjrene moko chiemo gi lwedo mochido, tiende ni lwedo ma ok olwoki e yor pwodhruok.\n3. Jo-Farisai gi jo-Yahudi duto ok chiem kapok gilwoko lwetgi e yor pwodhruok, kaluwore gi kit kweregi machon.\n4. Ka gia e chiro to ok ginyal chamo gimoro kapok gilwokore. Girito timbegi moko machon mathoth: kaka luoko okombe gi agulni, gi bakunde mag lowo gi birike.\n5. Kuom mano jo-Farisai gi jopuonj chik nopenjo Yesu niya, “Angʼo momiyo jopuonjreni ketho chikwa kod puonj mag kwerewa, ka gichiemo gi lwedo mochido?”\n6. Nodwokogi niya, “Isaya ne ni kare kane okoro wach kuomu un joma wuondoregi; mana kaka ondiki ni, “ ‘Jogi paka mana gi dhogi kende, to chunygi bor koda.\n7. Gilama kayiem nono, to gik ma gipuonjo gin mana chike mag dhano.’\n8. Useweyo Chike Nyasaye mi koro umako mana puonj ma kwereu machon noweyonu.”\n9. Nowachonegi niya, “Un gi lony mathoth mar keto Chike Nyasaye tenge mondo urit puonju uwegi!\n10. Nikech Musa nowacho ni, ‘Luor wuonu gi minu;’ kendo ni, ‘Ngʼato angʼata mokwongʼo wuon kata min nyaka negi.’\n11. Un to uwacho ni ka ngʼato owacho ne wuon kata ne min ni, ‘Kony moro amora ma dine uyudo koa kuoma koro en Koban’ (tiende ni, mich mowal ne Nyasaye),\n12. to ngʼama kamano koro ok uyiene mondo okony wuon kata min.\n13. Kamano umiyo wach Nyasaye bedo maonge gi teko nikech wach kitu gi timbeu mane kwereu omiyou. Bende utimo gik mamoko mathoth maket gi mano.”


Bible in one year - Luo Bible 2015 - April 6\n26. Ne gikwang’, mi gichopo e piny jo-Gerasi, man loka machielo mar Galili.\n27. To kane Yesu owuok oko e dhonam, noromo gi ng’at moro man gi jochiende, ng’atno noyudo osedar e dala mane odakie, kendo kuom ndalo mang’eny, nobedo kowuotho duk, bende ne ok odak e ot, to nosiko mana kama iyikoe joma otho.\n28. Kane oneno Yesu, ne oywak matek, mi opodho e nyime kokok niya, “Yaye! Yesu, Wuod Nyasaye Maduong’ Moloyo! Ilaro ang’o koda? Asayi kik isanda!”\n29. Ne owacho kamano nikech ne oyudo Yesu osekwero jachien marach mondo owuog oko kuome. Jachiendno nosethage kuom kinde mang’eny, kendo kata obedo ni ji ne orite matek, kotue luetene gi tiendene kod nyororo, to ne ochodo achoda, mi oring odhi e thim ka jachien riembe.\n30. Yesu nopenje niya, “Nyingi ng’a?” To nodwoko ni, “Nyinga en Oganda.” Nodwoko kamano nikech jochiende mang’eny nosedonjo kuome.\n31. Eka jochiendego nohombo Yesu mondo kik oriembgi gidhi e Bur Matut Maonge Gikone.\n32. To noyudo ka kueth maduong’ mar ngurue kwayo e bath got, machiegni gi kanyo. Jochindego nohombo Yesu ni mondo oyienigi gidonj kuom nguruego, mi noyienigi.\n33. Omiyo ne giwuok kuom ng’atno, mi gidhi gidonjo kuom ngurue. Eka nguruego duto noringo matek karidore nyaka ei nam, mi pi onegogi pep.\n34. Kane jokwadhgi oneno gima otimore, ne giringo, mi gidhi gilando wachno e gweng’no duto.\n35. Eka ji nowuok mondo odhi one ane gima osetimore. Ne gibiro ir Yesu, mi ginwang’o ng’at mane jochiende owuok kuomeno kobet piny e tiend Yesu, korwakore, kendo ka wiye koro ber, mi giduto ne gidoko maluor.\n36. Joma ne oneno gima ne otimore, ne onyiso ji kaka ng’at mane nigi jochiendeno osechango.\n37. Bang’ mano, ji duto mane odak e piny jo-Gerasi nokwayo Yesu mondo oa e pinygi, nikech ne giluor ahinya. Kuom mano Yesu nodonjo e yie mondo oa.\n38. To ng’at mane jochiende owuok kuomeno nohombe ni, “Yie mondo wadhi kodi.” To Yesu nokwere, kawachone ni,\n39. “Dog dala, mondo inyis ji gik madongo ma Nyasaye osetimoni.” Kuom mano, ng’atno noa modhi owuotho e gweng’no duto, konyiso ji gik madongo mane Yesu otimone.\n40. Kane Yesu oduogo loka machielo, ji mathoth norwake gi mor, nikech noyudo girite giduto.\n41. Eka ng’at moro ma nyinge Jairo, mane jaduong’ od lemo, nobiro kanyo. Nopodho piny e tiend Yesu, mi okwaye mondo odhi kode,\n42. nikech nyare achiel kende ma jahigni apar gariyo ne tuo, ohewore. Kane Yesu oyudo dhiyo kuno, ji ne thung’e koni gi koni.\n43. To dhako moro ne ni kanyo mane iye osechuer kuom higni apar gariyo. Kata obedo ni nosetieko mwandune duto kochulo jothieth, to onge kata achiel mane nyalo thiedhe.\n44. Nosudo gi yoka ng’e Yesu, momulo riak lawe, kendo gi kanyono rembe nochok.\n45. To Yesu nopenjo niya, “En ng’a momula?” To kane ji duto okwer, Petro nowachone ni, “Ruoth! Ok ineye kaka jogi oluori koni, gi koni, kendo othung’i?”\n46. To Yesu nowachone niya, “Kata kamano, ang’eyo ni ng’ato osemula, nikech awinjo ka teko owuok kuoma.”\n47. Kane dhakono oneno ni osefwenye, nobiro kokirni, mi opodho piny e tiend Yesu. Eka ne onyise, mana e nyim ji duto kanyo, gima ne omiyo omule, kendo kaka ne ochango mana gi kanyono.\n48. Yesu nowachone niya, “Nyara, yieni ema omiyo ichango. Dhiyo gi kue.”\n49. Kane pod Yesu wuoyo, jaote moro nobiro koa e od jaduong’ cha, mowacho niya, “Nyari osetho, omiyo koro kik ichand Japuonj.”\n50. Yesu nowinjo kamano, mowacho ni jaduong’no niya, “Kik ibed maluor, to bed mana gi yie motegno. Nyari biro kwo.”\n51. Kane ochopo e odno, ne ok oyie ni ng’ato mondo odonj kode, mak mana Petro gi Johana kod Jakobo, kaachiel gi wuon nyathi kod min mare.\n52. Ji duto mane ni kuno ne ywago nyathino malit, komako wigi, to Yesu nowachonigi niya, “Weuru ywak, nikech nyathi ok otho, to onindo aninda.”\n53. To giduto ne ginyiere anyiera, nikech ne ging’eyo ni nyathi osetho.\n54. To Yesu nomako lwet nyathino, mi owachone matek niya, “Nyako, a malo!”\n55. Chunye nodwogo, mi oa malo mana gikanyono. Eka Yesu nowachonigi ni mondo gimiye chiemo ocham.\n56. Jonywolne nohum nono, to Yesu nokwerogi ni kik ginyis ng’ato gima otimore.


National News – Page 4 – Sky Fm\nGavana Sonko owito oko chik mane tamo geche chopo e chuny boma….\nMana tok ndalo 1 bang’ tend county ma Nairobi ne golo chik mar tamo geche jowuoth donjo e chuny boma ma Nairobi,en ni gavana Mike Sonko okawo okang’ mar wito oko chik no mane ochako tiyo nyoro kowacho ni oseneno pek ma jpiny ne yudo komakore gi wachno. Chik ni yande ne oketi e oboke […]


Ngech Yesu e Wi Yadh Mzabibu kod Bedene (Johana 15) | Ngima mar Yesu\nSULA MAR 120\nJopuonjre e Bede ma Nyago Olemo Kendo Gin e Osiepe Yesu\nYADH MZABIBU MADIER KOD BEDENE\nKAKA WANYALO SIKO E HERA MAR YESU\nYesu osebedo ka jiwo jootene mochung’ kode motegno kogoyo kodgi mbaka kaka osiepe mogenorego. Seche olewo kendo nyalo bedo ni sa auchiel gotieno osekalo. Kae to koro Yesu chiwo ranyisi moro ma jiwo jolupne.\nOchako kama: “An e yadh mzabibu madier, to Wuora e japur.” (Johana 15:1) Ranyisino chalo gi moro ma ne osewach higni mang’eny motelo e wi oganda mar Jo-Israel kane oluonggi ni yadh mzabibu mar Jehova. (Yeremia 2:21; Hosea 10:1, 2) Kata kamano, koro Jehova tamore ogandano. (Mathayo 23:37, 38) Omiyo, Yesu tuch gi wach moro manyien. Onyiso ni en e yadh mzabibu ma Wuon mare osebedo ka pidho chakre ne wir Yesu kokalo kuom roho maler e higa 29. Kata kamano, Yesu nyiso ni ranyisi mar yadh mzabibuno ok tigo kiwuoyo kuome kende.\nOwacho kama: “Bede duto man kuoma ma ok nyag olemo [Wuora golo] oko, to bede duto ma nyago olemo, olwero maler mondo eka ginyag olemo momedore. . . . Mana kaka bat ok nyal nyago olemo kende owuon mak mana ka osiko e yadh mzabibu, un bende ok unyal nyago olemo mak mana ka usiko e winjruok achiel koda. An e yadh mzabibu; un e bedene.”—Johana 15:2-5.\nYesu osesingo ne jopuonjrene mochung’ kode motegno ni bang’ ka osedhi, obiro oronegi jakony ma en roho maler. Odiechienge piero abich gachiel bang’e, sama rohono dhi biro kuom joote kod jomamoko, ema gibedoe bede yadh mzabibuno. Kendo biro chuno ni ‘bedego’ duto osik e winjruok achiel gi Yesu. Mondo gichop ang’o?\nYesu lero kama: “Ng’ato ang’ata ma siko e winjruok achiel koda kendo ma siko e winjruok achiel kode, jali nyago olemo mang’eny; nimar ka ok an, to ok unyal timo gimoro ngang’.” ‘Bedego,’ ma gin jolupne mosechung’ kode motegno ne dhi nyago olemo mang’eny ka giluwo ranyisi mar kit Yesu, ka giyalo wach maber mar Pinyruodh Nyasaye, kendo loko jomamoko mondo obed jopuonjre. To nade ka nitie ng’at ma ok sik e winjruok achiel gi Yesu kendo ok onyag olemo? Yesu lero niya: “Ka ng’ato ok sik e winjruok achiel koda, iwite oko.” Kae to Yesu wacho ne jolupne kama: “Un kusiko e winjruok achiel koda, kendo ka wechena siko e iu, kwauru gimoro amora mudwaro, to biro timorenu kamano.”—Johana 15:5-7.\nKoro Yesu nwoyo wach moro ma koro osewuoye nyadiriyo. Wachno en wach rito chikene. (Johana 14:15, 21) Olero yo achiel maduong’ ma jopuonjrene nyalo nyisogo ni girito chikene. Owachonegi niya: “Kurito chikena, ubiro siko e herana, mana kaka aserito chike Wuora kendo asiko e herane.” Kata kamano, hero Jehova Nyasaye kod Wuode kende ok oromo. Yesu wacho kama: “Ma e chikna, ni mondo uherru ng’ato gi ng’ato mana kaka aseherou. Onge ng’at ma nigi hera maduong’ ma loyo ma: ni ng’ato chiwo ngimane nikech osiepene. Un osiepena kutimo gima achikou.”—Johana 15:10-14.\nBang’ seche manok ma luwo, Yesu biro nyiso ni ohero jogo duto ma nyiso yie kuome kuom chiwonegi ngimane. Ranyisine onego omi jolupne bende onyis hera ma kamano e kindgi ng’ato gi nyawadgi. Herano e ma ibiro fwenygigo mana kaka Yesu nosewacho motelo niya: “Ma e ma nomi ji duto ong’e ni un jopuonjrena—ka un gi hera e kindu uwegi.”—Johana 13:35.\nJoote Yesu onego ong’e gimomiyo Yesu luongogi ni “osiepene.” Onyiso gimomiyo en kamano kowachonegi kama: “Aseluongou ni osiepena, nimar asemiyo ung’eyo gik moko duto ma asewinjo kuom Wuora.” Mano kaka bedo osiepe Yesu kendo ng’eyo weche ma Wuon mare osenyise en gima jaber ndi! Kata kamano, mondo mi gibed osiepe Yesu e okang’ ma kamano, nyaka gibed joma ‘nyago olemo.’ Yesu nyiso ber ma gibiro yudo ka gitimo kamano. Owachonegi niya: “Gimoro amora mukwayo Wuora e nyinga, obiro miyou.”—Johana 15:15, 16.\nHera manie kind ‘bedego,’ tiende ni e kind jopuonjrene, biro konyogi nano e bwo masiche man nyime. Onyisogi chon-chon ni piny biro sin kodgi, ka gie kindeno bende ohoyogi kama: “Ka piny osin kodu, ng’euru ni nokwongo sin koda ka pok osin kodu. Ka da un mag piny, piny dine ohero gige owuon. To koro nikech ok un mag piny, . . . piny osin kodu nikech mano.”—Johana 15:18, 19.\nYesu medo lero gimomiyo piny biro sin kodgi kowachonegi kama: “Gibiro timonu mago duto nikech nyinga, nimar ok ging’eyo Jal ma noora.” Yesu wacho ni chalo ka gima honni madongo motimo nyiso ni bura oseloyo joma osin kode. Owacho kama: “Ka dine bed ni ok ne atimo e diergi tije ma onge ng’at machielo mosetimo, dikoro gionge gi richo; to sani gisenena kendo gisin koda kanyachiel gi Wuora.” Kuom adier, sin ma gisin-go kode chopo weche ma ne okor.—Johana 15:21, 24, 25; Zaburi 35:19; 69:4.\nYesu singonegi kendo ni obiro oronegi jakony ma en roho maler. Jolupne duto nyalo yudo teko maduong’ ma rohono chiwo mi chop kama ginyago olemo, tiende ni “chiwo neno.”—Johana 15:27.\nKa luwore gi ranyisi mar Yesu, japur en ng’a, yadh mzabibu en ng’a, to bede yadhno gin jomage?\nNyasaye diher ni bedego onyag olemo ma chalo nade?\nJopuonjre bedo osiepe Yesu e yo mane, to ang’o ma biro konyogi nano sama piny osin kodgi?


Isaya 30 - Holy Bible [Luo Bible 2020] - (Isa 30)\nJehova Nyasaye wacho niya, “Ubiro neno malit, un nyithindo ma wigi tek, un jogo mosieko gi riekni ma ok maga, ka uloso riwruok ka ok owuok e dwond Roho mara, kendo ka ubiwo richo ewi richo;\nuringo kudhi Misri ka ok upenja, umanyo kony kuom Farao mondo oresu, kendo ugengʼoru e tipo mar Misri kaka karu mar pondo.\nTo gengʼruok mawuok kuom Farao nobednu wichkuot, kendo tipo mar Misri nokelnu masira.\nKata obedo ni gin gi jotelo Zoan kendo jootene osechopo Hanes,\nto ji duto noyud wichkuot kuom jogo ma ok nyal konyogi, jogo ma ok nyal konyogi kata kelonegi ber to mana wichkuot kod achaya.”\nMa e wach mane okor kuom le mag Negev: Kokadho e piny mar chandruok kod masira, motingʼo sibuoche machwo to gi mamon bende kama thuonde mag bungu kod thuonde maringo piyo odakie, jootegi tingʼo mwandugi e ngʼe punde kendo girkeni mag-gi otingʼ e kuom ngamia, kiterone oganda maonge ohala,\nma en Misri, ma kony mare onge tiende. Kuom mano iluonge ni Rahab maonge nyalo.\nDhiyo sani kendo indiknegi wach e kidi mopa, Ndike e kitabu, mondo omi obed janeno, manyaka chiengʼ e ndalo mabiro.\nMagi gin oganda mongʼanyo nyithindo ma jo-miriambo, ma ok oikore winjo puonj Jehova Nyasaye.\nGiwachone jokor wach ni, “Kik une fweny moro amora kendo!” To ne jonabi, “Kik uchak unyiswa fweny moro amora makare!” Kornwauru mana weche mamorowa mag wuondruok.\nWeuru yorni, wuoguru e ndarani kendo we bwogowa gi Jal Maler mar Israel.\nKuom mano, ma e wach ma Jal Maler mar Israel wacho: “Nikech isedagi winjo oteni, mi iserwako chuny mar sando ji kendo iseyiengori e timbe mag miganga,\nrichoni nobini kaka ohinga mabor mobarore, matetni kendo ruombore piny matek dichiel.\nObiro ngʼinjore matindo tindo mana ka agulu molwar piny motore, ma ok nyal yud kata dire moro kodongʼ minyalo kwanygo mach e dwol kata pate mitwomogo pi.”\nMa e gima Jehova Nyasaye Manyalo Gik Moko Duto, Jal Maler mar Israel wacho: “Warruok gi kwe nowuog kuom hulo richo, tekou nowuog kuom horuok kod genou kuoma, to kata onge gima usetimo kuom gigi duto.\nKata kamano uwacho ni, ‘Ooyo, wabiro idho farese mondo waringi.’ To mano ber ubiro ringo! Bende nuwacho ni, ‘Wabiro idho faresewa mi waringi.’ Kuom mano joma lawou nobed jongʼwech molony.\nJou alufu achiel noringi ka ngʼato achiel obwogogi; bende jou noring duto ka ji abich obwogogi, mi unudongʼ kar kendu, mana ka yiend bandera mochwo ewi got malo kata ka law bandera mafwadhore ewi got.”\nYaye un oganda mag Sayun, modak Jerusalem, ok unuchak uywag kendo. Mano kaka notimnu ngʼwono e kinde ma unuywagne mondo okonyu! E sa moro amora mowinjo ywaku, to nokonyu.\nKata Jehova Nyasaye miyou chiemo mar chandruok kod pi mar masira, to jopuonju ok nochak opondnu kendo, to ununegi gi wengeu uwegi.\nKata ka ubaro korachwich kata koracham, itu to nowinj dwol mawuok ka ngʼeu, kawacho niya, “Ma e yo; luweuru.”\nBangʼe unudwany nyisecheu manono mubawo gi fedha kod dhahabu; kendo unuwitgi ka ukwano gi ka gik ma ok ler, mi uwitgi ka nanga moywego remb nyodo, kuwachonegi niya, “Aiuru ira.”\nBende noornu koth kuom kodhi muchwowo e lowo kendo chiemo mawuok e piny nobed mamiyo kendo mangʼeny. E kindeno jambu nokwa e lege madongo.\nRwethu kod pundeu mapuro lowo nocham lumb ogada kod chiembgi moregi, mi keyo gi uma kod opawo.\nE odiechiengʼ maduongʼ mar yengʼo, ka kuonde ngʼicho motingʼore gi malo opodho, oula mag pige nomol ewi gode duto kod pidhe duto motingʼore malo.\nDwe norieny ka wangʼ chiengʼ, kendo ler mar chiengʼ nobed maler moloyo kaka orieny pile nyadibiriyo, machal mana gi ler mar chiengʼ mar ndalo abiriyo, e kindeno ma Jehova Nyasaye nowir kuonde duto moriemo mag joge kendo nochang adhondegi.\nNe, Nying Jehova Nyasaye aa kuma bor, ka en-gi mirima mager machalo gi iro mopongʼo bor polo; dhoge opongʼ gi mirima mangʼeny, kendo lewe en mach mawengʼo.\nMuche chalo gi oula mopongʼ, mopongʼ nyaka dwonde. Oyiengo ogendini gi rapiedhi mar kethruok; kendo oywayo ji gi chuma mamiyo girwenyo.\nKendo unuwer wende machalo gi wende mag nyasi mag sawo maler miwero gotieno; chunyu nobed gi mor mana ka ji mabedo gi mor ka goyo asili kadhi e got Jehova Nyasaye, ma en Lwanda mar Israel.\nJehova Nyasaye nomi oganda winj dwonde mar duongʼ kendo enomi gine lwete kabiro piny, gi mirima mager kod mach mawengʼo, bende gi rumbi motwere gi polo mariadore kod pe.\nDwond Jehova Nyasaye biro mako dho jo-Asuria; to gi odungane obiro negogi.\nChwat ka chwat ma Jehova Nyasaye nochwadgigo gi ludhe mar kum kokedo kodgi malit, nomi jo-Nyasaye bed mamor ka gigoyo oyieke kod nyatiti.\nTofeth noseiki nyaka aa chon; noseik ne ruoth. Kare mar kendo osekuny matut kendo malach, kodhurie yiende mangʼeny gi mach maduongʼ; kendo much Jehova Nyasaye, machalo mach makakni ema moke.


Un usedoko maler nikech wach ma asewachonu.\n1 Johana 4:7\nOsiepena mageno waherreuru ngʼato gi ngʼato nikech hera aa kuom Nyasaye. Ngʼat man gihera en nyathi Nyasaye kendo ongʼeyo Nyasaye.\n1 Korintho 13:4-8\n Hera timo kinda, kendo ongʼwon, oonge nyiego, ok osungre, bende ok opakre. Wiye ok tek, ok odwar mare kende, iye ok wangʼ piyo kendo ok omak sadha. Hera ok mor gi gik maricho, to omor gi adiera. Hera umo weche duto, osiko oyie ayieya, osiko ogeno agena, kendo osiko odhil adhila. Hera ok rum. To kama nitiere weche mikoro, weche mikoro norum; kama nitiere wuoyo gi dhok mayoreyore, dhok mayoreyore norum; kama nitiere ngʼeyo; ngʼeyo bende nokadhi.\nUn chwo, heruru mondu, mana kaka Kristo bende nohero kanisa, mochiwore nikech en\n1 Johana 4:19\nWan gihera nikech Nyasaye noherowa mokwongo.\n1 Johana 4:10\nMa e gima hera en: ok ni wan ema ne wahero Nyasaye, to Nyasaye ema noherowa mokwongo mi nooro Wuode kaka misango mar richowa.\nTo moloyo ni mago duto, rwakreuru gihera, mariwo wechegi duto mi giwinjre kaka gimoro achiel.\n1 Korintho 16:14\nTimuru gik moko duto gihera.\nOmiyo koro wangʼeyo kendo wageno kuom hera ma Nyasaye oherowago. Nyasaye en hera. Ngʼato mosiko e hera osiko kuom Nyasaye, kendo Nyasaye bende odak kuome.\n“Wuora, adwaro ni joma isemiya obed koda kama antie, kendo ni gine duongʼna, ma en duongʼno misemiya nikech ne ihera kapok nochwe piny.\n “Usewinjo ni nowachi ni, ‘Her wadu to jasiki to isin-go.’ Anto awachonu kama: Heruru wasiku kendo lamuru ne joma sandou, mondo eka ubed yawuot Wuonu manie polo. En omiyo chiengʼ mare wuok ni joma richo gi joma beyo machalre, kendo ooro koth ne joma kare gi joma ok kare. Ka uhero mana joma oherou kende, to pok mane muyudo? Donge kata josol osuru bende timo mano? To ka umoso mana oweteu kende to en angʼo mutimo moloyo joma moko? Donge kata jopiny bende timo kamano? Kuom mano, beduru malongʼo chuth mana kaka Wuonu manie polo longʼo chuth.\n1 Korintho 13:1-3\n Kata bed ni awuoyo gi dhok mopogore opogore mag dhano kod mag malaike, to aonge gihera, to achalo mana ongengʼo maywak kata olangʼ migoyo. Ka an gi mich mar koro wach, kendo ka angʼeyo tiend weche matek duto modhiero ji ngʼeyo, kendo an gi rieko duto, kata ka an gi yie maduongʼ manyalo golo gode kuonde ma gintie, to ka aonge gihera; to ok an gimoro. Kata bed ni achiwo giga duto ma an-go ne jodhier, mi achiw ringra mondo owangʼ, to ka aonge gihera, to onge ohala mayudo.\n Kik ubed gi gowi mar ngʼato, makmana gowi mar hera, nimar ngʼama ohero wadgi osechopo Chik. Chikego wacho niya, “Kik iterri, kik ineki, kik ikwal, kik igomb gir wadu,” kod chike mamoko duto moriw e chik achiel mawacho niya, “Her wadu kaka iherori iwuon.” Hera ok tim gima rach ni wadgi. Kuom mano, hera ema ochopo chike duto.\n Weche Jehova Nyasaye liw, giliw ka fedha moleny e lowo mowangʼ maliet ha, mopwodhi ndalo abiriyo. Yaye Jehova Nyasaye, yie iritwa maber kik gimoro ohinywa kendo reswa e lwet joma kamago nyaka chiengʼ.\nMano emomiyo yiene “nomiyo okwane kaka ngʼama kare.”\nKata bed ni iyoko ngʼat mofuwo e pany, iyoke kaka cham miswago, ok inigol fupe oa kuome.


Be Imor gi Gikeni Ma Nyasaye Omiyowa? | Puonjruok\nSOM E Afrikaans Albanian Amharic Arabic Armenian Armenian (Ma Imbo) Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kinyarwanda Kirghiz Kisungu Korean Kwangali Kwanyama Latvian Lingala Lithuanian Malagasy Malay Maltese Mizo Moore Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Wayuunaiki Wolaita Xhosa Yoruba Zande Zulu\n‘Nyasaye nolimo joma ok Jo-Yahudi mondo ogol kuomgi oganda obed joge owuon.’—TICH 15:14.\nNyis ane ayanga puonj mag miriambo koda kaka osekonywa mondo kik waluw puonjgo.\nEre kaka osegonywa kuom twech mar richo gi tho?\nIneno nade ratiro ma Jehova nigo mar bedo jaloch e wi gik moko duto koda wach chung’wa motegno e luwo tim makare?\n1, 2. (a) “Dhood Daudi” ochung’ne ang’o, to ang’o momiyo ne onego ogere kendo? (b) Ng’a gini ma gin jotich Jehova e ndalowagi?\nE ROMO moro makende ma bura maduong’ nobedogo e Jerusalem e higa mar 49, Jakobo nowacho niya: “Simeon [Petro] osehulo kaka Nyasaye nochako limo jo ma ok jo Yahudi ni mondo ogol kuomgi oganda mondo obed joge owuon. Kendo wachni owinjore gi weche jonabi, kaka ondiki niya, ‘Bang’ wechegi anawir, mi nager kendo od Daudi, mogore piny; mager kendo kuondego momukore, kendo nachunge, ni mondo ji ma moko duto odwar Ruoth, ee, ogendini duto miluongo gi nyinga. E kaka Ruoth owacho, en e Jal ma miyo magi duto ng’ere nyaka a chakruok piny.’”—Tich 15:13-18.\n2 “Dhood Daudi” nopodho kane Ruoth Zedekia ogol e kom-ruoth. (Amos 9:11, The Bible in Luo, 1976) Kata kamano, Yesu ma en koth Daudi, ne dhi gero kendo “dhood Daudi” ka en kaka Ruoth mosiko. (Eze. 21:27; Tich 2:29-36) Mana kaka Jakobo nolero e romo ma ne gibedogono, weche ma ne janabi Amos okorogo, ne chopo kare kane ichoko jogo ma ne dhi locho gi Yesu kowuok kuom Jo-Yahudi gi joma ok Jo-Yahudi. E ndalogi, Jokristo mowal mapod nie piny, kaachiel gi ‘rombe mamoko’ mag Yesu ma kwan-gi chopo tara gi tara, oriwore kanyachiel e lando adiera mag Muma kaka jotich Jehova.—Joh. 10:16.\nJOTICH JEHOVA ROMO GI PEK MORO\n3, 4. Jotich Jehova notimo ang’o mondo kik gidonj e dinde mag miriambo ka gin Babulon?\n3 Kane oter Jo-Yahudi e twech Babulon, nenore maler ni “dhood Daudi” ne osepodho. To nikech din mar miriambo ne onya e Babulon, oganda Nyasaye ne dhi timo ang’o mondo kik gidonj e dinde mag miriambo kuom higini 70 ma ne gidhibedogo e twech, kochakore higa mar 607 nyaka 537 Ka Ndalowa Podi? Ne gidhi timo mana kaka jotich Jehova modak e piny ma Satan oteloeni timo e kindegi. (1 Joh. 5:19) Jotich Jehova ni kod gikeni makende makonyogi chung’ motegno.\n4 E kindewagi, achiel kuom gikeni ma wan-go en Muma duto, chakre Chakruok nyaka Fweny. Jo-Yahudi ma ne nie twech Babulon ok ne nigi buge duto mayudore e Muma, kata kamano, ne gin gi lony e Chike Musa moriwo nyaka Chike Apar. Ne ging’eyo “wende mag Sayun,” ne ginyalo paro ngeche moko, kendo ne ging’eyo jotich Jehova machon. Kuom adier, jogo ma ne nie twech noparo Sayun, kendo wigi ok nowil gi Jehova. (Som Zaburi 137:1-6.) Mano nokonyogi siko gi winjruok maber gi Jehova ka gin Babulon kata obedo ni dalano nopong’ gi puonj mag miriambo koda timbe maricho.\nPUONJ MAR NYADIDEK OK EN PUONJ MANYIEN\n5. Gin nyiseche mage ma nyadidek ma Jo-Babulon gi Jo-Misri machon ne lamo?\n5 Puonj mar dinde ni Nyasaye en nyadidek ne en gima onya ahinya e lamo mag Jo-Babulon. Achiel kuom nyiseche ma nyadidek mag Jo-Babulon noriwo Sin (nyasach-dwe), Shamash (nyasach-chieng’), kod Ishtar (nyasaye madhako makonyo e weche mag nyuol kod lweny). E piny Misri machon, thothne ne ilamo nyasaye madichwo ma nigi nyasaye madhako kod nyathi ma wuoi. Katabed ni nyisechegi ne gin adek ei achiel, thothne ok ne okawgi ni gin nyiseche marom. Achiel kuom nyasaye ma nyadidek e piny Misri ne oriwo nyasaye miluongo ni Osiris, Isis ma en nyasaye madhako, kod wuodgi miluongo ni Horus.\n6. Inyalo lero nade puonj mar Nyadidek, to ang’o momiyo jotich Jehova ok luw puonjno?\n6 E ndalowagi bende, Jokristo mag miriambo puonjo ni Nyasaye en Nyadidek—nyasaye Wuoro, nyasaye Wuowi kod nyasaye roho maler. Puonjni kelo achaye kuom Jehova nikech onyiso ni Jehova onge gi teko e wi gik moko duto nikech en achiel kuom nyasaye ma Nyadidek. Jotich Jehova ok luw puonj mar miriambono nikech giyie gi wechegi ma nondik kuom much Nyasaye niya: “Winji, yaye Israel: Jehova Nyasachwa en Jehova achiel.” (Rapar 6:4) Yesu nonwoyo wechego. Be Jokristo madier nyalo kwedo gima Yesu nowachono?—Mari. 12:29.\n7. Ang’o momiyo ng’ato momakore gi puonj mar Nyadidek ok nyal batisi kaka achiel kuom joma ochiwore ne Nyasaye?\n7 Puonj mar Nyadidek kwedo chik ma Yesu nomiyo jolupne niya: ‘Dhiuru utim ogendini duto jopuonjrena, kubatisogi e nying Wuoro gi Wuowi gi roho maler.’ (Math. 28:19) Mondo mi obatis ng’ato obed Jakristo madier kendo obed achiel kuom Joneno mag Jehova, nyaka oyie ni Wuoro ma en Jehova ema duong’ moloyo kendo en gi teko e wi Yesu ma en Wuod Nyasaye. Bende nyaka oyie ni roho maler en teko mar Nyasaye to ok en achiel kuom nyasaye ma Nyadidek. (Chak. 1:2) Ng’at ma omakore gi puonj mar Nyadidek ok nyal batisi kaka achiel kuom joma ochiwore ne Jehova Nyasaye. Mano kaka wamor ni Jehova osekonyowa mondo wang’e ni puonj mar Nyadidek ok en puonj madier kendo kelone achaye!\nKAKA TIMBE JUOK NOCHAKORE\n8. Jo-Babulon ne nigi yie mane kuom nyisechegi kod jochiende?\n8 Jo-Babulon ne ok oyie mana kuom nyisechegi kende, to bende ne giyie kuom puonj mag miriambo, kony mawuok kuom jochiende, koda timbe juok. Buk moro miluongo ni The International Standard Bible Encyclopaedia wacho ni Jo-Babulon ne nigi yie ni jochiende ne nyalo miyo ji obed matuwo. Ji ne nyalo lamo nyisechegi mondo oresgi kuom jochiende.\n9. (a) Kane Jo-Yahudi nie twech Babulon, moko kuomgi nodonjo nade e obadho mar luwo puonj mar miriambo? (b) Ere kaka oritwa kuom timbe juok manyalo hinyowa?\n9 Kane Jo-Yahudi nie twech Babulon, moko kuomgi ne odonjo e obadho mar yie gi puonj mag miriambo. Kaka puonj mag Jo-Grik ne medo nya, Jo-Yahudi mang’eny nobedo e bwo teko jochiende nikech ne girwako puonj mar Jo-Grik mar ni jochiende nyalo konyogi kata hinyogi. Kata kamano, Nyasaye nyisowa ni timbe juok kata temo tudruok gi jochiende en gima rach manyalo kelonwa hinyruok. Adierani en achiel kuom gikeni makende ma wan-go. (Isa. 47:1, 12-15) E wi mano, itayowa gi paro ma Nyasaye nigo e wi timbe juok.—Som Rapar mar Chik 18:10-12; Fweny 21:8.\n10. Ang’o minyalo wach kuom puonj kod timbe mayudore e Babulon Maduong’?\n10 Kamano bende, ji mang’eny e ndalowagi manie dinde mag miriambo luwo timbe juok mana kaka ji ne timo e Babulon machon. Mano e momiyo Muma luongo dinde duto mag miriambo manie piny mangima ni Babulon Maduong’. (Fwe. 18:21-24) Ka kuom adier, dinde duto mag miriambo chalo gi dinde mag Babulon machon nikech kanyo e kama puonj duto mag miriambo kod timbe juok nochakoree. To nikech timbe juok, lamo nyiseche manono, koda richo mamoko pod dhi nyime, Nyasaye chiegni ketho Babulon Maduong’.—Som Fweny 18:1-5.\n11. Bugewa osechiwo siem mage kuom wach wuoyo gi jomotho?\n11 Jehova nowacho niya: “Ok anyal yie gi ng’at matiyo gi teko jochiende.” (Isa. 1:13, New World Translation) E higini mag 1800, ji mang’eny nodonjo e timbe juok. Omiyo gaset mar Zion’s Watch Tower mar Mei 1885 nowacho kama: “Puonj mar ni jomotho dhi nyime gi ngima kamoro ka gin gi ringruok mopogore, ok en puonj manyien. Ne en achiel kuom puonj ma ne yudore e dinde machon, kendo en ema ne en mise mar puonj mamoko duto mag miriambo.” Sulano nomedo wacho ni jochiende osewuondore ni gin e joma osetho ma wuoyo gi joma ngima, to nikech mano, jochiende oseywayo pach ji mathoth kendo miyo dhano otim kaka jochiende dwaro. Buk matin miluongo ni What Say the Scriptures About Spiritism? nochiwo siem machalo kamago mana kaka bugewa ma ndalowagi bende osebedo ka timo.\nBE JOMOTHO ISANDO KAMORO?\n12. Suleman nowacho ang’o e wi jomotho kotelne gi roho maler?\n12 “Ji duto . . . moseng’eyo adiera” ong’eyo ni jomotho ok sandre kamoro. (2 Joh. 1) Wayie gi weche ma Suleman nondiko niya: “Guok mangima oloyo gi ber sibuor mosetho. Ni mar jo mangima ging’eyo ni gibiro tho: to jo motho ok ging’eyo gi moro . . . Tich ma lueti oyudo, ti gi tekoni duto; ni mar onge tich, kata lony kata ng’eyo gi moro kata rieko, e liel, ka midhiye.”—Ekl. 9:4, 5, 10.\n13. Jo-Yahudi norwako puonj kod kit timbe mage mag Jo-Grik?\n13 Jehova noyudo osenyiso Jo-Yahudi adiera e wi jomotho. Kata kamano, kane jotend lweny ang’wen mag Aleksanda okawo loch e piny Grik, ne gitemo tiyo gi din mar Jo-Grik kod kit timbegi mondo giriw Jo-Juda gi Jo-Siria. Kuom mano, Jo-Yahudi norwako puonj mag miriambo ni chuny ok tho kendo ni nitie kamoro misandoe chunje mag jomotho. Puonj mar ni chunje jomotho sandore kamoro ne ok ochakore e piny Grik nikech buk mar The Religion of Babylonia and Assyria wacho ni Jo-Babulon noyie ni ne nitie kamoro ma nyiseche ma nigi teko kod jochiende ne sandoe ji. Jo-Babulon noyie ni nitie gimoro mawuok kuom dhano kendo dhi nyime gi dak bang’ ka ng’ato osetho.\n14. En ang’o ma Ayub gi Ibrahim nong’eyo e wi wach tho kod chier?\n14 Kata obedo ni Ayub ng’at makare ne onge gi Muma, nong’eyo chal mar jomotho. Bende nong’eyo ni ka otho, to Jehova ma en Nyasaye ma jahera, ne gombo chiere. (Ayub 14:13-15) Ibrahim bende noyie kuom chier. (Som Jo Hibrania 11:17-19.) Jotich Nyasaye machon-go nong’eyo maler ni jomotho ok dhi nyime gi dak kamoro. Ok nyal chier ng’at mapok otho. Kuom adier, roho mar Nyasaye nokonyo Ayub kod Ibrahim mondo ong’e chal mar jomotho kendo bedo gi yie ni chier nitie adier. Adieragi gin moko kuom gikeni ma wan-go.\nOsekonywa Nade Mondo Kik Waluw Puonj mag Miriambo?\n“Winji, yaye Israel: Jehova Nyasachwa en Jehova achiel.”—Rapar 6:4\n“Ok anyal yie gi ng’at matiyo gi teko jochiende.”—Isa. 1:13, NW\n‘Jomotho ok ong’eyo gimoro.’—Ekl. 9:5, 10\nDWARORE NI ‘OKETWA KARE KOKALO KUOM RAWAR’\n15, 16. Ere kaka osegonywa kuom richo gi tho?\n15 Wamor ni Nyasaye oseelonwa adiera e wi yo motiyogo e resowa kuom richo gi tho ma ne wayudo kuom Adam. (Rumi 5:12) Wang’eyo ni Yesu “ne ok obiro mondo otine, to mondo oti ni ji, kendo ochiw ngimane odok rawar ni ji mang’eny.” (Mari. 10:45) Mano kaka en gima ber ng’eyo ni ‘oketwa kare nono nikech ng’wono mar Nyasaye kuom warruok manie Kristo Yesu’!—Rumi 3:22-24.\n16 E kinde Jokristo mokwongo, ne dwarore ni Jo-Yahudi kod joma ok Jo-Yahudi olok chunygi kendo giyie kuom misango mar rawar ma Yesu nochiwo. Ka ok kamano, ne ok nyal wenegi richogi. Wan bende nyaka watim kamano e kindewagi. (Joh. 3:16, 36) Ka ng’ato omakore gi puonj mag miriambo machalo kaka puonj mar Nyadidek kod chuny maok nyal tho, ok onyal yudo gweth mabedoe nikech rawar. Kata kamano, wan to wanyalo yudo gwethgo. Wang’eyo adiera e wi ‘Wuod Nyasaye mohero, ma nowarowa, koweyonwa richowa.’—Kol. 1:13, 14.\nDHI NYIME TIYO NE JEHOVA!\n17, 18. Wanyalo yudo kanye weche manyisowa histori marwa, to ang’o momiyo ber nono wechego?\n17 Nitie gik mathoth ma wanyalo wacho e wi puonj magwa, gik mosetimorenwa e ngimawa kaka jotich Nyasaye, kod gweth mwaseyudo mag chuny kod ringruok. Kuom higini mathoth, bugewa mag Kitabu cha Mwaka, osebedo kanyisowa kaka jotich Jehova e piny mangima dhi nyime tiyone. Wanyalo puonjore mathoth e wi histori mar Joneno mag Jehova kaka onyis e vidio mar Imani Yenye Matendo, Kare 1 kod mar 2, kaachiel gi buge mamoko kaka Mashahidi wa Yehova—Wapiga-Mbiu wa Ufalme wa Mungu. Kendo gasedewa bende kinde mang’eny oting’o weche mamulo chunywa e wi owetewa gi nyiminewa.\n18 En gima ber mondo wang’e histori mar Joneno mag Jehova, mana kaka ne en gima ber mondo Jo-Israel opar kaka Nyasaye nogonyogi e twech mar Jo-Misri. (Wuok 12:26, 27) Ka en jaduong’ ma hike ng’eny kendo ma ne nyalo timo neno kuom gik mabeyo ma Nyasaye nosetimo, Musa nojiwo Jo-Israel niya: “Paruru ndalo machon, kod tienge ma koro osekalo. Penjuru wuoneu kod jodongu, mondo ogannu sigendgi.” (Rapar 32:7, The Bible in Luo, 1976) Ka wan kaka ‘rombe mag lege Jehova’, waduto wamor lando pak ma en-go kendo nyiso jomoko kuom tijene madongo. (Zab. 79:13) E wi mano, gik ma wapuonjore sama wanono histori marwa biro konyowa dhi nyime tiyo ne Jehova.\n19. Nikech wang’eyo adiera, ang’o monego watim?\n19 E piny marachni, wamor ni wang’eyo adiera e wi Nyasaye. (Nge. 4:18, 19) Omiyo wadhiuru nyime puonjore Wach Nyasaye gi kinda kendo lando ne jomoko adiera ma waseng’eyo ka wan gi chuny kaka mar jandik-zaburi ma nopako Jehova Ruoth ka nowacho niya: “Natwag kuom timni matir, mana magi kende. A Nyasaye, isepuonja nyaka aa e rawera; kendo asehulo honini magi nyaka chil kawuono. Ee, kata kaseti mabedo ralwar, A Nyasaye, kik ijwang’a; nyaka asehulo tekri ni tieng’ ma biro, gi nyaloni maduong’ ni ng’ato ka ng’ato ma nobi.”—Zab. 71:16-18.\n20. Gin weche mage ariyo motudore, to in iwuon ineno nade wechego?\n20 Wan kaka jotich Jehova, wang’eyo weche ariyo madongo motudore gi ratiro ma Jehova nigo mar bedo jaloch e wi gik moko duto, koda wach chung’wa motegno e luwo tim makare. Ka kuom adier, walando adiera maonge kiawa ni Jehova e Jaloch e wi gik moko duto kendo en kende ema onego wachiwrene gi ngimawa duto. (Fwe. 4:11) Kokalo kuom roho mar Jehova, walando wach maber ne joma muol, wahoyo jogo ma chunygi neno masira kendo hoyo jogo duto maywak. (Isa. 61:1, 2) Kata obedo ni Satan osetemo ahinya locho e wi oganda Nyasaye kaachiel gi dhano duto, wakawo mapek gikeni wan-go kendo wang’ado mar chung’ motegno ka waluwo tim makare kendo pako Ruoth Jehova e kindegi kendo nyakachieng’.—Som Zaburi 26:11; 86:12.\nJehova notiyo gi singruoge auchiel mondo onyis e yo maler chuth ni Pinyruodhe dhi chopo dwache. Ere kaka singruogegi nyalo konyowa bedo gi yie motegno?


Bible in one year - Luo Bible 2020 - March 11\n2. “Ma e dwaro mar chik ma Jehova Nyasaye osechiko: Nyis jo-Israel mondo okel nyaroya ma silwal maonge songa kata ma ok ongʼol kendo mapok otwe e jok.\n3. Chiwe ne Eliazar jadolo; kendo nyaroyano nyaka gol oko mar kambi mi yangʼe ka oneno.\n4. Bangʼe Eliazar jadolo nyaka kaw rembe moko e lith lwete kendo okwoye nyadibiriyo kochiko nyim Hemb Romo.\n5. E kinde ma pod ongʼicho nyaroyano nyaka wangʼ piende, ringe, rembe kod wen.\n6. Jadolo nokaw yiende moko mag sida, owino gi usi marakwaro kendo owitgi kuom nyaroya ma wangʼno.\n7. Bangʼ mano, jadolo nyaka luok lepe kendo olwokre gi pi. Bangʼe onyalo donjo e kambi, makmana ni obiro bedo mochido nyaka chop odhiambo.\n8. Ngʼatno mowangʼo nyaroyano bende nyaka luok lepe, kendo olwokre, en bende nobed mochido nyaka chop odhiambo.\n9. “Ngʼat maler nochok buru mag nyaroyano kendo oketgi kar misango maler e oko mar kambi. Ginikan-gi gi dhout oganda mar jo-Israel mondo ti kodgi e pi pwodhruok; nikech en mar pwodho ji aa e richo.\n10. Ngʼatno mochoko buch nyaroyano nyaka luok lepe bende, to en bende nobed mochido nyaka chop odhiambo. Ma nobedi chik mosiko ne jo-Israel kaachiel gi jopinje mamoko modak kodgi.\n11. “Ngʼato angʼata momulo ringre ngʼama otho biro bedo mochido kuom ndalo abiriyo.\n12. Nyaka opwodhre owuon gi pi chiengʼ mar adek kod chiengʼ mar abiriyo; eka obiro bedo maler. To ka ok opwodhore owuon chiengʼ mar adek gi chiengʼ mar abiriyo, to ok obi bedo maler.\n13. Ngʼato angʼata momulo ringre ngʼama otho kendo ma ok opwodhore owuon ochido hekalu mar Jehova Nyasaye. Ngʼatno nyaka gol oko mar Israel. Nikech pi mar pwodhruok pod ok okir kuome, ochido; kendo chidono odongʼ kuome.\n14. “Chik momako ngʼama otho e hema ema: Ngʼato angʼata modonjo ei hema kendo ngʼato angʼata mantiere e iye nobed mochido kuom ndalo abiriyo,\n15. kendo mikebe moro amora maonge raum moumego nobed mochido.\n16. “Ngʼato angʼata man oko momulo ngʼatno mane onegi gi ligangla kata ngʼat motho kende, kata ngʼatno momulo chok dhano, kata liel, nobedi mochido kuom ndalo abiriyo.\n17. “Ne ngʼatno mochido, ket buru moko moa e misango mar pwodhruok kendo uruw gi pi maler mi uol e wigi.\n18. Eka ngʼatno maler nokaw owino, gilute e pi kendo gikuo pi e hema kod e gik moko duto molosgo ii hekalu gi ji man kanyo. Bende nyaka okwo pi kuom ngʼato angʼata mabed ni osemulo chok ngʼama osetho kata liel kata ngʼato ma osenegi kata ngʼato motho athoya.\n19. Ngʼat maler ema nyaka kir pi kuom ngʼat mochidono chiengʼ mar adek gi mar abiriyo, to kochopo e odiechiengʼ mar abiriyo nyaka opwodhe. Ngʼama ipwodhono nyaka luok lepe kendo luokre gi pi, kendo odhiambono nobed mapoth.\n20. To ka ngʼat mochido ok opwodhore owuon, nyaka gole oko e dier oganda, nikech osemiyo kama ler mar lemo mar Jehova Nyasaye ochido. Pi pwodhruokgo pod ok okir kuome, omiyo ochido.\n21. Chik mosiko ne gin ema. “Ngʼat mokiro pi mar pwodhruok nyaka luok lepe bende, kendo ngʼato angʼata momulo pi mar pwodhruok nobed mochido nyaka chop odhiambo.\n22. Gimoro amora ma ngʼat mochido omulo nobed mochido, kendo ngʼato angʼata momule nobed mochido nyaka chop odhiambo.”\n1. E dwe mokwongo oganda jo-Israel duto nochopo e Thim mar Zin, kendo negidak Kadesh. Kanyo ema Miriam nothoe moike.\n2. Koro ne onge pi mane ogandani nyalo modho, kendo ji nochokore mondo okwed Musa gi Harun.\n3. Negidhawo gi Musa kagiwacho niya, “Mad ne bed ni watho e kinde mane owetewa otho e nyim Jehova Nyasaye!\n4. Angʼo momiyo ikelo oganda Jehova Nyasaye e thimni, mondo mi wan kod jambwa watho kaye?\n5. Angʼo momiyo ne igolowa Misri mondo ikelwa e piny malichni? Pinyni onge gi cham kata ngʼowu, mzabibu kata olembe mongʼinore to bende onge kata mana pi modho!”\n6. Musa kod Harun nowuok koa e chokruok kochiko dhoranga Hemb Romo mi gipodho auma, kendo duongʼ mar Jehova Nyasaye nofwenyorenegi.\n7. Jehova Nyasaye nowacho ne Musa niya,\n8. “Kaw odunga, kod owadu Harun mondo uchok jo-Israel kaachiel. Wuo kod lwanda ka gineno kendo pi biro chwer koa kuome. Ibiro golo pi kowuok e lwandano ne oganda mondo gin kod jambgi gimodhi.”\n9. Omiyo Musa nokawo odunga e nyim Jehova Nyasaye mana kaka ne ochike.\n10. En kod Harun nochoko chokruok kanyakla e nyim lwanda kendo Musa nowachonegi niya, “Winjuru, un jongʼanyogi, bende ochuno ni nyaka wamiu pi kowuok e lwandani?”\n11. Eka Musa norieyo bade malo mi ochwado lwandano nyadiriyo gi odunga mare. Pi nobubni oko, kendo ogandago gi jambgi nomodho.\n12. To Jehova Nyasaye nowacho ne Musa kod Harun niya, “Nikech ne ok uketo genou kuoma chuth mondo umiya duongʼ kaka ngʼama ler e nyim jo-Israel, ok unuter ogandani e piny ma amiyogi.”\n13. Magi ne gin pige mag Meriba, kama jo-Israel nongʼurie gi Jehova Nyasaye kendo mano e kama nonyisore owuon kaka ngʼama ler e kindgi.\n14. Musa nooro joote moa Kadesh ir ruodh Edom, kowacho kama: “Ma e gima owadu Israel wacho: Ingʼeyo tije matek duto ma wasebedo godo.\n15. Kwerewa nodhi Misri, kendo negidak kuno kuom higni mathoth. Jo-Misri nosandowa kod wuonewa,\n16. to kane waywakne Jehova Nyasaye, nowinjo ywakwa kendo nooro malaika mi ogolowa waa Misri. “Koro wan Kadesh ka, ma en dala mantiere but piny ma irito.\n17. Yienwa wakal e pinyi. Ok wananyon puodho moro amora kata puoth mzabibu, kata modho pi moa e soko moro amora. Wabiro mana luwo yor ruoth tir kendo ok wanagom yo korachwich kata koracham nyaka wakal pinyi duto.”\n18. To Edom nodwoko niya, “Ok unyal luwo ka; ka utemo, to wabiro wuok riat kendo wamonju gi ligangla.”\n19. Jo-Israel nodwoko niya, “Wabiro luwo yo maduongʼ tir, kendo ka wan kata jambwa omodho piu mora amora, to wabiro chulo. Wadwaro mana kalo kanyo ka wawuotho gi tiendwa; maonge gimoro amora machielo mwadwaro timo.”\n20. Negidwoko kendo niya, “Ok unyal luwo kae.” Eka Edom nochodo mar kedo kodgi gi jolweny mangʼeny kendo mager.\n21. Nikech Edom notamore ni ok gikal e pinye, Israel nowere kodgi.\n22. Oganda duto mar Israel nowuok Kadesh mi gibiro Got Hor.\n23. E Got Hor machiegni gi tongʼ mar Edom, Jehova Nyasaye nowacho ne Musa gi Harun niya,\n24. “Harun nochokre gi joge. Ok enodonji e piny mamiyo jo-Israel, nikech un ji ariyogi nungʼanyo ne chikena e pige mag Meriba.\n25. Kaw Harun kod wuode Eliazar mondo itergi e Got Hor.\n26. Lony lep Harun kendo irwakne wuode ma Eliazar, nimar Harun biro riwore gi jogi; mi otho kanyo.”\n27. Musa notimo kaka Jehova Nyasaye nowachone: Negidhi e Got Hor ka oganda duto neno.\n28. Musa nogolo lep Harun mi orwako ne wuode ma Eliazar. Kendo Harun notho ewi godno. Eka Musa kod Eliazar nolor oa ewi got,\n29. kendo ka oganda duto nowinjo ni Harun osetho, to jo-Israel noywage kuom ndalo piero adek.\n1. Weruru gimor ni Jehova Nyasaye, un joma kare; en gima owinjore mondo joma kare opake.\n2. Pakuru Jehova Nyasaye gi nyatiti; werneuru wer mamit gi nyatiti.\n3. Werneuru wer manyien; werneuru kugoyone nyiduonge kendo weruru gi ilo.\n4. Wach Jehova Nyasaye nikare kendo en adier; en ja-adiera e gik moko duto motimo.\n5. Jehova Nyasaye ohero tim makare kod ratiro; piny duto opongʼ gi herane ma ok rem.\n6. Polo ne ochwe kuom wach Jehova Nyasaye, i dwe gi nyinyo duto nochweyo gi much dhoge.\n7. Ochoko pige mag nembe madongo e tawo; oketo kut e dere.\n8. Piny duto mondo oluor Jehova Nyasaye; ji duto manie e piny mondo okulrene.\n9. Nikech ne owuoyo mi piny nobetie, nogolo chik mi ochungʼ mongirore.\n22. Mana ka tere mar dhahabu manie um anguro, e kaka dhako ma jaber maonge rieko chalo.\n23. Dwaro mar joma kare gik mana e ber kende, to geno mar joricho gik mana e mirima.\n24. Ngʼato achiel miyo ji ma ok odewo, to bende pod mwandu medorene moloyo, to ngʼat machielo kungo mokadhore, to ochopo mana e chan.\n1. Bangʼ mano Yesu nochako wuoyo kodgi gi ngeche mopogore opogore kama: “Ngʼat moro ne opidho mzabibu e puothe. Nochiele gi ohinga, mi okunyo bugo mibiyoe olemo mochiek, kendo ogero ne osuch ngʼicho. Eka ne oketo puothe mar mzabibuno e lwet jopur moko bangʼe nowuok odhi e wuoth moro mabor.\n2. E kinde mar keyo nooro jatichne moro ir jopur puodho mondo oomne olembe moko mane ochiek e puoth mzabibu.\n3. To jopur puodho nomake, mogoye, moriembe gi lwete nono.\n4. Nochako ooro jatichne machielo irgi, to en bende ne gindayo wiye kendo timone tim wichkuot.\n5. Ngʼatno nonano, mochako ooro ngʼat machielo, to en neginege. Nomedo oro jotichne mamoko mangʼeny, mamoko kuomgi negigoyo to moko ginego.\n6. “Ne pod odongʼ gi ngʼat achiel mane koro onyalo oro: wuode owuon mane ohero gi lala. Ne oore mogik tik koparo ni, ‘Wuoda awuon to gibiro miyo luor.’\n7. “To ka jopur puodho nowacho e kindgi giwegi ni, ‘Ma e jacham girkeni, biuru mondo wanege mondo girkeni odongʼnwa.’\n8. Omiyo negimake mi ginege eka bangʼe to gidire oko mar puoth mzabibu.\n9. “Uparo ni ka wuon puoth mzabibu obiro to angʼo mobiro timo? Obiro biro moneg jopur puodhogo mi ogol puoth mzabibuno e lwetgi mi enomi joma moko.\n10. Donge usesomo Ndiko mawacho niya, “ ‘Kidi mane jogedo odagi osedoko kidi motegno moriwo kor ot;\n11. Jehova Nyasaye ema osetimo mano, kendo en gima iwuoro ka waneno.’ ”\n12. Koro jodolo madongo gi jopuonj Chik nochako manyo yo mane ginyalo makego nikech negingʼeyo ni ogetogi kod ngeroni. To negiluoro oganda, omiyo ne giweye mi gingʼwel gia kanyo.\n13. Bangʼe negioro jo-Farisai gi jo-Herodia ir Yesu mondo odwar wach mawuok e dhoge mondo gimakego.\n14. Negibiro ire mi giwachone niya, “Japuonj wangʼeyo ni in ngʼama ja-ratiro. Ji ok nyal ywayi maloki nikech ok iluoro wangʼ ngʼato, to ipuonjo mana yor Nyasaye kaluwore gi adierane. Koro nyiswa ane, bende en gima kare mondo wagol osuru ne Kaisar koso ok owinjore?\n15. Wagol koso kik wagol?” To kaka Yesu nongʼeyo wuondruokgi, nopenjogi niya, “Angʼo momiyo utema? Kelnauru ane dinari ka, mondo anone maber.”\n16. Negikelone pesa mamingli, bangʼe nopenjogi niya, “Kido man kuomeni en mag ngʼa? To weche mondikiegi to gin mar ngʼa?” Negidwoke niya, “Gin mag Kaisar.”\n17. Eka Yesu nowachonegi niya, “Miuru Kaisar gige Kaisar, to miuru Nyasaye gige Nyasaye.” Jogo ne dhogi omoko.\n18. Bangʼe jo-Sadukai mawacho ni chier onge nobiro ire gi penjo moro.\n19. Negipenje niya, “Japuonj, Musa nondikonwa ni ka ngʼato owadgi otho moweyo dhako ma pod onge gi nyithindo, to ngʼatno nyaka kend dhako ma chwore othono mondo onywolnego nyithindo.\n20. Koro ne nitie owete moko abiriyo. Wuowi makayo nokendo to bangʼe notho ka oonge nyithindo.\n21. Wuowi mar ariyo nokendo chi owadgi mane owadgi oweyono, to en bende notho kapok onywolo nyathi. Notimore kamano ni wuowi mar adek bende\n22. e gikone, yawuowi abiriyogo duto notho ma ok onywol gi chigino. Bangʼe achien dhakono bende ne otho.\n23. Koro chiengʼ chier dhakoni nobed chi ngʼa, nimar ji abiriyogo nokende?”\n24. Yesu nodwokogi kawacho niya, “Donge uketho nikech ukia Ndiko kata teko Nyasaye?\n25. Ka joma otho ochier to ok ginikendi kata kend ok nokendgi ngangʼ, to ginichal gi malaike manie polo.\n26. To kuom chier mar joma otho, donge usesomo e kitap Musa kama ondikie wach bungu maliel, kaka Nyasaye nowachone niya, ‘An Nyasach Ibrahim, Nyasach Isaka kendo Nyasach Jakobo?’\n27. Ok en Nyasach joma otho, to en Nyasach joma ngima. Urwenyo mabor!”


Biblica® Ochiw Thuolo Motingʼo Loko Manyien™ Jeremia 11\n☰ Jeremia 11 ◀ ▶\n1 Ma e wach mane obirone Jeremia koa ir Jehova Nyasaye: 2 “Chik iti ne chike mag singruokni kendo inyis jo-Juda kod mago modak Jerusalem. 3 Nyisgi ni ma e gima Jehova Nyasaye, Nyasach Israel, wacho: ‘Okwongʼ ngʼatno ma ok oluoro gima singruokni dwaro, 4 chike mane amiyo kwereu kane agologi Misri, e kendo maliet makakni mach.’ Ne awacho ni, ‘Luora kendo itim gigo duto machikou to unubed joga, an bende nabed Nyasachu. 5 Bangʼe anachop singo mane asingone kwereu, mar miyogi piny mopongʼ gi chak kod mor kich’ ma en piny mauntiere kawuono.”\nNe adwoko Jehova Nyasaye niya, “Amin.”\n6 Jehova Nyasaye nowachona niya, “Go milome mar wechegi duto e mier mag Juda kod jogo manie yore mag Jerusalem: ‘Chikuru itu ne chike mag singruokni kendo ulugi. 7 Kochakore kinde mane akelo kwereu koa Misri nyaka kawuono, ne asiemogi nyadingʼeny, ka awacho niya, “Luorauru.” 8 To ne ok gichiko itgi kata winja; kuom mano, negiluwo mana timbegi mag jendeke mag chunjegi maricho. Omiyo nakelo kuomgi kwongʼ duto mag singruok mane achikogi mondo gilu to ne ok girito.’ ”\n9 Eka Jehova Nyasaye nowachona, “Nitiere winjruok ma lingʼ-lingʼ e kind jo-Juda kod jogo modak Jerusalem. 10 Gisedok e richo mag kweregi, mane otamore winjo wechega. Giseluwo bangʼ nyiseche manono mondo gitinegi. Od Israel gi od Juda giduto oseketho singruok mane atimo gi kweregi. 11 Emomiyo ma e gima Jehova Nyasaye wacho: ‘Anakelnegi masira ma ok ginyal tonye. Kata bed ni giywakna, ok anawinjgi. 12 Mier mag Juda kod jo-Jerusalem nodhi kendo ywakne nyiseche manono ma giwangʼone ubani, to ok ginikonygi ngangʼ ka masira ochopo. 13 Un gi nyiseche manono mangʼeny mana kaka dalau, yaye Juda; bende kendo mar misango museiko mudwaro wangʼone nyasaye manono mar wichkuot miluongo ni Baal ngʼeny mana ka yore mag Jerusalem.’\n14 “Kik ilam ne jogi kata chiwonegi kwayo moro amora kata sayonegi, nikech ok anawinji ka gibiro ira e seche mag masira.\n15 “Angʼo ma jaherana timo e hekalu mara\nkochano timbe mamono gi ji mathoth?\nBende ringʼo mowal tenge nyalo loko kum mari?\nSeche mitimo timbe marichogo,\nema inie gi mor.”\n16 Jehova Nyasaye noluongi ni yadh zeituni\nmadongo maber man-gi olemo moolo maber.\nTo mor matek mar yamb\nauka enowangʼe ka mach,\nkendo bedene notur.\n17 Jehova Nyasaye Maratego mane opidhou kaka yath osegolo chik mondo unwangʼ masira, nikech od Israel kod od Juda osetimo maricho kendo gisechwanya ma iya owangʼ kuom wangʼo ubani ne Baal.\nChano timo marach ne Jeremia\n18 Nikech Jehova Nyasaye nohulona marach mane gichano timo, ne angʼeyo wachno, nimar e kindeno nosefwenyona gima negitimo. 19 Asebedo kaka nyarombo mamuol mitero kar yengʼo; ne ok afwenyo nine gisechano timona marach, kagiwacho niya,\n“Watiek yath kaachiel gi olembene;\nwagole oko oaye piny joma ngima,\nmondo nyinge kik par kendo.”\n20 To, yaye Jehova Nyasaye Maratego,\nin ma ingʼado bura gi ratiro kendo pimo chuny kod paro,\nyie ane mirimbi kuom jogi,\nnimar in ema aseketoni kwayona.\n21 “Emomiyo ma e gima Jehova Nyasaye wacho kuom jo-Anathoth madwaro ngimani, ‘Kik ikor e nying Jehova Nyasaye ka ok kamano to ibiro tho e lwetwa.’ 22 Kuom mano Jehova Nyasaye Maratego wacho ni, ‘Anakumgi. Rowere mag-gi noneg gi ligangla, yawuotgi kod nyigi kech nonegi. 23 Onge ngʼato kuomgi manodongʼ, nikech anakel masira ne jo-Anathoth e higa manokumgie.’ ”


SOM E Acholi Afrikaans Albanian Amharic Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Dholuo Digor Drehu Dutch Efik Estonian Ewe Faransa Fijian Finnish Fon Ga Garifuna Georgian German Greek Greenlandik Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Lomwe Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Nothern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarontongan Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Telugu Tetun Dili Thai Tigrinya Tiv Tojalabal Tok Pisin Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zulu\nPraslin, Seychelles, kama jatend jolweny miluongo ni Gordon noluongo ni puodho mar Eden e higa mar 1881\nNitie gasede kod buge moko ma nigi pichni ma nyiso kuonde ma beyo ka paradiso ma ng’ato nyalo dhi baye mondo oyue ma wiye wil gi chandruoge ma en-go. Kata kamano, wang’eyo maber ni ka jogo odok pacho, chandruoge ma ne giweyo giyudo mana ka pod nitie.\nKata kamano, dak e paradiso en gima dhano gombo ahinya. Penjo ma wapenjore en ma: ‘Be paradiso en gima iparo apara? Ka en kamano, to kare ang’o momiyo dhano gombe kamano? Be paradiso biro bedo adier?’\nPARO MA JI NIGO E WI PARADISO\nKuom higni mang’eny mokalo, wach paradiso en gima osebedo komako pach dhano ahinya. Ji mang’eny nong’eyo wach paradiso ka ne gisomo e Muma ni ne nitie puodho moro miluongo ni Eden ma ne ni yo wuok chieng’. Ang’o momiyo puodhono ne jaber? Muma wachonwa niya: “Yien duto maber mar neno, kendo maber mar chiemo, Jehova Nyasaye nomiyogi dongo a e lowo.” Puodhono ne jaber kendo nolombo wang’ gadier. Nyasaye “noketo bende yadh ngima e chuny puodho.”—Chakruok 2:8, 9.\nE wi mano, bug Chakruok wacho ni ne nitie aoche ang’wen ma ne mol e puodhono. Aoche ariyo kuomgi pod ong’ere nyaka kawuono. Aochego gin Hiddekel (kata Tigris) kod Efrata. (Chakruok 2:10-14) Aoche ariyogo mol ka donjo e Nam mar Persian Gulf ka gikalo e piny ma sani iluongo ni Iraq ma chon ne ni e piny Persia.\nMano e momiyo Jo-Persia ohero ahinya wach paradiso. Kapet moro ma nolos e piny Persia e higni mag 1500 ma yudore Philadelphia Museum of Art, e taon mar Pennsylvania e piny Amerka, nyiso puodho mochiel gi yiende kod mauwa kotwang’ maber e kapedno. E dho Jo-Persia, wach mitiyogo ni “puodho mochiel” bende inyalo luong ni “paradiso,” kendo picha manie kapedno nyiso puodho ma jaber ma ne ni Eden ma Muma wuoye.\nOgendini mang’eny e piny ma ngima nigi sigendini ma wuoyo e wi paradiso. Kaka ji ne dar ka gidhi kuonde mopogore opogore e piny, ne gidhi gi puonj ma ne giseng’eyo e wi paradiso, en mana ni bang’ higni mang’eny, wechego ne oduwore gi puonj ma nono kod sigendini ma ne gichako yiego kuonde ma ne gidhiyego. Kata mana e kindegi, ji pod luongo kuonde mabeyo beyo ni paradiso.\nKAKA DHANO OSEBEDO KA MANYO PARADISO\nNitie jotim nonro moko ma wacho ni giseyudo kama paradiso ne nitie. Kuom ranyisi, ka ne jatend jolweny mar Britain miluongo ni Charles Gordon odhi e piny Seychelles e higa mar 1881, noneno kaka Vallée de Mai * en kama ber miwuoro mowacho ni mano e puodho mar Eden. E higa mar 1492, jatim nonro moro ma wuok e piny Italy miluongo ni Christopher Columbus ne paro ni oyudo puodho mar Eden ka ne odhi e chula mar Hispaniola, ma sani iluongo ni Dominican Republic kod Haiti.\nBuk moro miluongo ni Mapping Paradise ma wuoyo e wi histori, oting’o map machon mokalo 190 ma nyiso pichni mag Adam gi Hawa ka gin e puodho mar Eden. Achiel kuomgi en map ma osetieko higni 800 ma ne ogol e buk moro miluongo ni Beatus of Liébana ma nondik gi lwedo. E mapno gi malo, nitiere sanduku moro ma nigi picha mar paradiso e diere. Aoche ang’wen ma gin “Tigris,” “Eufrates,” “Pison,” kod “Geon” mol ka wuok e paradiso kanyo kadhi e konde ang’wen mag sandukuno, ma samoro ne nyiso kaka din mar Jokristo nolandore e konde ang’wen mag piny. Pichni kaka mago nyiso ni kata obedo ni kama Paradiso ne nitie ok ong’ere, dhano pod pare kaka kama nyalo bedo ni ne jaber ahinya.\nJohn Milton ma ne onyuol England higni 400 mosekalo nondiko poem ma wiye wacho ni Paradise Lost kotiyo gi weche ma yudore e bug Chakruok ma wuoyo e wi kaka Adam notimo richo, kod kaka noriembe e puodho mar Eden. Nondiko weche ma ne nyiso kaka dhano biro dak e piny nyaka chieng’ kowacho niya: “E kindeno, piny duto biro bedo paradiso.” Mano e momiyo bang’e nondiko poem machielo ma wiye wacho ni Paradise Regained.\nGIMOMIYO PARO MA JI NIGO NOLOKORE\nOnge kiawa ni chakre chon dhano osebedo kong’eyo wach paradiso ma ne olal. Kare ang’o momiyo tinde dhano wigi owil gi paradiso? Bug Mapping Paradise wacho ni mano timore nikech, “joma somo weche din . . . oseweyo goyiem puonjo ji kama paradiso ne nitie.”\nJi mang’eny ma dhiga e kanisa ipuonjo ni gibiro dhi dak e polo, to ok e paradiso e piny. Muma wacho e Zaburi 37:29 niya: ‘Jo matir ginicham piny, mi ginidagie nyaka chieng’.’ Nikech piny ok en paradiso, be wanyalo bedo gadier ni pinyni chieng’ moro biro bedo paradiso? *\nGIMOMIYO WAN GADIER NI PARADISO NOBED E PINY\nJehova Nyasaye ma ne ochueyo paradiso, osesingo ni obiro dwoko paradiso kendo. Obiro timo kamano nade? Par ni Yesu nonyisowa ni walem kama: “Pinyruodhi mondo obi. Dwaroni mondo otimre bende e piny, kaka e polo.” (Mathayo 6:10) Pinyruodhno en sirkal ma Yesu Kristo e jatende kendo ma biro golo sirkande duto mag dhano. (Daniel 2:44) E kinde ma Pinyruodhno biro locho, dwaro mar Nyasaye mondo pinyni obed paradiso biro timore.\nJanabi Isaya nokoro kaka ngima biro chalo e Paradiso kama gik ma chando dhano biro rumo. (Isaiah 11:6-9; 35:5-7; 65:21-23) Donge inyalo kawo thuolo mondo isom ndikogo e Mumbi iwuon? Timo kamano biro miyo ibed gadier gi gik ma Nyasaye osingo ne joma timo dwache. Joma biro bedo ma ngima e kindego biro dak e paradiso kendo gibiro bedo osiepe Nyasaye, ma gin gik ma Adam nolalo.—Fweny 21:3.\nAng’o momiyo wanyalo bedo gadier ni Paradiso ok en gima iwacho awacha, to en gima biro bedo gadier? Mano en nikech Muma wacho niya: “Polo en pond Jehova; to piny osemiyo nyithind ji.” (Zaburi 115:16) Geno mar dak e Paradiso e piny en gima “Nyasaye ma ok nyal riambo nosingo chon ahinya.” (Tito 1:2) To mano kaka Muma miyowa geno ma jaber mar dak e Paradiso nyaka chieng’!\n^ par. 10 Kanyo sani en achiel kuom kuonde mabeyo e piny ma ngima (World Heritage).\n^ par. 15 Gimiwuoro en ni Koran bende wacho ni, “joma kare e kind jotichna biro dak e piny” e buk mar Al-Anbiya’ [Jonabi] sura 21 kwan matindo 105.\nSingo Manie Muma ni Piny Chieng’ Nobed Paradis Noloko Ngimana!


nike free free run nike, Nike Free Discount - Nike Free Advanced Material Stylish Woman 068-3 Sneaker, nike free chaco sandals clearance officially authorized\nHome >> Nike Free >> Nike Free woman >> 68?3?1? >> Nike Free Discount - Nike Free Advanced Material Stylish Woman 068-3 Sneaker,nike 5.0 free,Free Shipping\nNike Free Discount - Nike Free Advanced Material Stylish Woman 068-3 Sneaker,nike 5.0 free,Free Shipping\nModel: Nike Free 004032\nnike free 5.0 v4 Nike Free Nike Free woman 68?3?1? , Nike Free Discount - Nike Free Advanced Material Stylish Woman 068-3 Sneaker,nike 5.0 free,Free Shipping nike free trainer,Best Selling Clearance\n$212.66 $78.40Save:63% off


Johana 19 | Bible e Intanet | New World Translation\nInjili mar Johana 19:1-42\nYesu timo chenro ne min-gi (25-27)\nYesu tho (28-37)\nIyiko Yesu (38-42)\n19 Eka Pilato nochiko ni okaw Yesu mondo ochwade.+ 2 Mi askeche noloso osimbo mar kuthe mi gisidhone e wiye, kendo ne girwakone kandho ma rangine rajamna,+ 3 mi ne gisiko ka gidhi ire ka giwachone niya: “Misawa, in Ruodh Jo-Yahudi!” Bende, ne gisiko ka githale.+ 4 Pilato nowuok oko kendo, mi nokonegi niya: “Neuru! Akelonugo oko kae mondo ung’e ni an ok ayudo ketho kuome.”+ 5 Omiyo, Yesu nowuok oko korwako osimbo mar kuthe kod kandho ma rajamna. Kendo Pilato nokonegi niya: “Neuru! Ma e ng’atno!” 6 Kata kamano, ka jotend-jodolo kod askeche ne onene, ne gikok niya: “Gure! Gure!”*+ Pilato nowachonegi kama: “Kaweuru un uwegi mondo unege nimar an ok ayudo ketho kuome.”+ 7 Jo-Yahudi nodwoke niya: “Wan gi chik, kendo kaluwore gi chik, onego otho,+ nimar oseketore ni en wuod Nyasaye.”+ 8 Ka Pilato nowinjo gima ne giwacho, nomedo bedo maluor moloyo, 9 mi nodonjo kendo e ode mar gavana mopenjo Yesu kama: “Ia kanye?” To Yesu ne ok odwoko kata matin.+ 10 Omiyo, Pilato nopenje niya: “Ok idwar wuoyo koda? Be ing’eyo ni an gi teko mar gonyi kendo an gi teko mar negi?” 11 Yesu nodwoke kama: “Ok da ibedo gi teko kuoma, mak mana ka nomiyigo koa malo. Mano e momiyo ng’at ma ne oketa e lweti nigi richo moloyo.” 12 Kuom mano, Pilato nomanyo ahinya kaka dogonye, to Jo-Yahudi nokok niya: “Ka igonyo ng’atni, to ok in osiep Kaisar. Ng’at ma ketore owuon ruoth, kwedo Kaisar.”+ 13 Ka Pilato nosewinjo wechego, nogolo Yesu oko mi obet e kom-bura ka ma iluongo ni Laru mar Kidi, to e dho Hibrania en Gabatha. 14 Koro ne en chieng’ Ikruok mar Pasaka;+ kendo ne en kar sa auchiel odiechieng’. Mi nowacho ne Jo-Yahudi niya: “Neuru! Eri ruodhu!” 15 Kata kamano, ne gikok kama: “Gole kae! Gole kae! Gure e yath!”* Pilato nopenjogi niya: “Udwaro ni aneg ruodhu?” Jotend-jodolo nodwoko kama: “Waonge gi ruoth mak mana Kaisar.” 16 Eka nochiwe e lwetgi mondo gigure e yath.+ Omiyo, ne gikawo Yesu. 17 Yesu noting’o yadh-sand* en owuon nyaka ka ma iluongo ni Hanga Wich,+ to e dho Hibrania iluonge ni Golgotha.+ 18 Kanyo, ne gigure e yath+ gi jomoko ariyo e bathe koni gi koni.+ 19 Pilato bende nondiko wach moro mi oketo e yadh-sandno.* Nondike niya: “Yesu ma Ja-Nazareth, Ruodh Jo-Yahudi.”+ 20 Thoth Jo-Yahudi nosomo wachno, nimar ka ma nogurie Yesu ne chiegni gi Jerusalem, kendo ne ondik wachno e dho Hibrania, gi dho Latin, kod dho Grik. 21 Kata kamano, jotend-jodolo mag Jo-Yahudi nowacho ne Pilato niya: “Kik indik ni, ‘Ruodh Jo-Yahudi,’ to ndik ni ne owacho ni, ‘An Ruodh Jo-Yahudi.’” 22 Pilato nodwoko kama: “Gima asendiko, asendiko.” 23 Koro ka askeche noseguro Yesu e yath, ne gikawo lepe ma oko mi gipogo ding’wen, mondo askar ka askar okaw achiel, to bende ne gikawo nangane ma iye. Kata kamano, nanga ma iyeno ne onge gi ka ma oriwego, nikech nolos borne wuok malo nyaka piny. 24 Omiyo, ne giwacho e kindgi niya: “Kik wayieche, to wagone ombulu eka wang’e ni obiro bedo mar ng’a.”+ Mano ne en mondo ochop wach manie Ndiko ma nokoro kama: “Ne gipogore lepa, kendo ne gigoyo ombulu kuom nangana.”+ Omiyo, askeche notimo gigo adier. 25 Kata kamano, jo ma ne ochung’ machiegni gi yadh-sand* ma ne ogurie Yesu, ne gin min-gi,+ gi nyamin min-gi, gi Maria ma chi Klopa, kod Maria Magdalina.*+ 26 Omiyo, ka Yesu noneno min-gi kod japuonjre ma nohero+ kochung’ machiegni, nowacho ne min-gi kama: “Dhako, ne! Ero wuodi!” 27 Eka nowacho ne japuonjreno bende niya: “Ne! Ero minu!” Omiyo, chakre kanyo, japuonjreno nokawe modhi kode dalane. 28 Bang’ mano, ka Yesu nong’eyo ni nyaka chop kanyo weche duto nosetimore mondo ochop wach manie Ndiko, nowacho kama: “Riyo ohinga.”+ 29 Kanyo ne nitie agulu moro ma ne opong’ gi divai mawach. Omiyo, ne giluto sponj moro e divai mawachno kae to gichwoyo sponjno gi kede mar hisobu,* mi ne gitero malo e dhoge.+ 30 Ka nosemiye divai mawachno, Yesu nowacho kama: “Duto oserumo!”+ kendo, bang’ lung’o wiye, notho.*+ 31 Mondo ringre jogo kik dong’ e yadh-sand+ chieng’ Sabato nimar ne en chieng’ Ikruok mar Sabato+ (nikech Sabatono ne en Sabato maduong’),+ Jo-Yahudi nokwayo ni Pilato ochik mondo otur tiendegi mondo ogol ringregigo oa kanyo. 32 Omiyo, askeche nobiro moturo tiende ng’at mokwongo kod mag ng’at machielo ma noyudo ogur e yath kodeno. 33 To ka ne gibiro ir Yesu, ne giyudo kosetho, mi ne ok gituro tiendene. 34 Kata kamano, achiel kuom askechego ne ochwoyo ng’et Yesu gi tong’+ kendo remo gi pi nowuok kuome gie sano. 35 Kendo jal ma oseneno mae osechiwo neno, kendo nende en madier, bende jalno ong’eyo ni gik mowacho gin adier mondo eka un bende uyie.+ 36 Kuom adier, wechegi notimore mondo wach manie Ndiko ochop niya: “Onge chogo ma ibiro tur kuome.”+ 37 Bende, wach machielo manie Ndiko wacho kama: “Gibiro chomo wang’gi kuom ng’at ma ne gichwoyo.”+ 38 Koro bang’ wechegi, Josef ma Arimathea, ma ne en japuonjre Yesu ling’ling’ nikech noluoro Jo-Yahudi,+ nokwayo Pilato ringre Yesu, kendo Pilato noyiene mondo okawe. Omiyo, nobiro mokawo ringre Yesu.+ 39 Nikodemo,+ ma e ng’at ma ne yande osebiro ire gotieno, bende nobiro kokelo manemane gi aloe, chiegni kilo 30.*+ 40 Omiyo, ne gikawo ringre Yesu mi giboye gi lep kitani gi gik ma ne nigi suya,+ mana kaka Jo-Yahudi ne timoga ka giyiko ng’ato. 41 Bende, ka ma ne onegee ne nitie puodho moro, kendo ne nitie liel manyien+ e puodhono ma ne pok oketie ng’ato ang’ata. 42 Nikech ne en chieng’ Ikruok+ mar Jo-Yahudi ne Sabato, kendo liel ne ni machiegni, ne giketo Yesu kanyo.\n^ Kata, “Nege e yath.”


Luka 4 - Holy Bible [Luo Bible 2020] - (Luk 4)\nYesu, kopongʼ gi Roho Maler, noa Jordan, kendo notere gi Roho nyaka e thim,\nkama jachien notemee kuom ndalo piero angʼwen. Kuom ndalo piero angʼwen-go ne ok ochamo gimoro e ndalogo duto, to bangʼ ka ndalogo noserumo kech nokaye.\nSatan nowachone niya, “Ka in Wuod Nyasaye adier, nyis kidini olokre kuon.”\nYesu nodwoke niya, “Ondiki ni, ‘Dhano ok bed mangima nikech chiemo kende.’ ”\nEka Satan notere kama otingʼore malo kendo ka diemo wangʼ nono nonyise pinjeruodhi duto mag piny.\nTo nowachone niya, “Abiro miyi loch mag pinjegi duto gi duongʼ-gi, nimar osemiyagi, kendo anyalo chiwogi ne ngʼato angʼata, madwaro.\nOmiyo ka igoyo chongi piny ma ilama, to magi duto biro bedo magi.”\nYesu nodwoko niya, “Ondiki ni, ‘Lam Jehova Nyasaye ma Nyasachi kendo en kende ema itine.’ ”\nEka Satan notere Jerusalem kendo nomiyo ochungo e osuch hekalu malo mogik. Eka nowachone niya, “Ka in Wuod Nyasaye to chikri piny.\ngibiro tingʼi malo e lwetgi, mondo kik ichwany tiendi e kidi.’ ”\nYesu nodwoko niya, “Ondiki bende ni, ‘Kik item Jehova Nyasaye ma Nyasachi.’ ”\nYesu nodok Galili gi teko mar Roho, kendo wachne nolandore e gwenge duto moluoro Galili.\nNopuonjo e sinagokegi, kendo ji duto nopake.\nNodhi Nazareth kuma nodonge, kendo chiengʼ Sabato nodhi e sinagogi, kaka nobedo kite kendo nochungo mondo osom.\nNomiye kitap Isaya janabi, ka oelogo, noyudo kama nondikie ni:\nbende ni mondo aland ni ma e higa mar ngʼwono mar Jehova Nyasaye.”\nEka noumo kitabuno, mi nochiwe ni jatich, kendo nobedo piny ka wenge ji duto e sinagogi ne ngʼiye matek,\nto nochako kowachonegi niya, “Kawuono ndikoni chopo kare ka uwinjo.”\nJi duto nowuoyo maber kuome kendo negiwuoro ahinya weche mag ngʼwono manowuok e dhoge. Negipenjo niya, “Donge ngʼatni en wuod Josef?”\nYesu nowachonegi niya, “Adier chutho ubiro wachona ngeroni ni, ‘Jathieth, changri iwuon! Tim e dalau ka gigo ma wasewinjo ni ne itimo Kapernaum.’ ”\nNodhi nyime kowacho niya, “Awachonu adiera, onge janabi mirwako e dalagi owuon.\nAdier awachonu ni ne nitie mon ma chwogi otho mangʼeny e Israel e kinde mar Elija, kane polo olor kuom higni adek gi nus kendo ne nitie kech mager e piny kuonde duto.\nTo kata kamano ne ok oor Elija ir moro kata achiel kuomgi, to makmana dhako ma chwore otho e dala mar Zarefath e gwengʼ Sidon.\nBende ne nitie ji mangʼeny e Israel mane nigi dhoho e kinde mar Elisha janabi to onge kata achiel mane opwodhi makmana Naaman ja-Siria kende.”\nJi duto mane ni e sinagogi ne mirima mager omako kane giwinjo wechegi.\nNegia malo mine giriembe gigole oko mar dala kendo tere e geng got kama nogerie dalano mondo gidhire olwar piny.\nKata kamano nowuotho awuotha kokadho e kind oganda modhi kuma nodhiyoe.\nEka nodhi Kapernaum, dala manie Galili, kendo chiengʼ Sabato nochako puonjo ji.\nNegiwuoro puonjne, nikech wechene ne nigi teko.\nTo e sinagogi ne nitie ngʼat moro mane nigi jachien marach. Ngʼatni noywak kogoyo koko matek kowacho niya,\n“En angʼo midwaro timo kodwa, Yesu ja-Nazareth? Isebiro mondo itiekwa koso? Angʼeyo ngʼama in, in Ngʼat Maler Mar Nyasaye!”\nYesu nokwere matek niya, “Lingʼ thi! Wuogi ia kuome!” Eka jachien nogoyo ngʼatno piny e nyimgi duto kendo nowuok ma ok ohinye.\nJogo duto nowuoro kendo negipenjore niya, “Ma puonj manade? Kuom teko maduongʼ kod loch, ochiko koda ka jochiende kendo giwuok.”\nTo humb Yesu ne olandore e alwora duto kuonde mokiewo gi gwengʼ mane entie.\nYesu noa e sinagogi kendo nodhi e dala Simon. Koro min chi Simon ne nigi tuo midhusi matek, kendo ne gikwayo Yesu mondo okonye.\nOmiyo nodhi mokulore bute kendo nochiko midhusi mondo oa kendo midhusi noweye. Nochungo oa malo mapiyo kendo nochako miyogi chiemo.\nKane chiengʼ podho, ji nokelo ne Yesu ji duto mane nigi tuoche mopogore opogore, kendo noketo lwetene kuom moro ka moro, mochangogi.\nMoloyo mano, jochiende nowuok oa kuom ji mangʼeny, ka goyo koko niya, “In e Wuod Nyasaye!” To nokwerogi kendo ne ok oyiene jochiendego mondo owuo nikech negingʼeyo ni en e Kristo.\nKane piny oru, Yesu nodhi kar kende. Ji ne manye to kane gibiro kama ne entie, negitemo tame mondo kik owegi.\nTo nowacho niya, “Nyaka ayal Injilini mar pinyruoth Nyasaye e mier moko bende, nikech ma emomiyo noora.”\nTo nodhi nyime koyalo e sinagoke mag Judea.


Biblica® Ochiw Thuolo Motingʼo Loko Manyien™ 1 Ruodhi 4\n☰ 1 Ruodhi 4 ◀ ▶\nJodong Solomon gi jotelo\n1 Kamano ruoth Solomon nobedo ruodh Israel duto.\n2 Magi ema ne jodonge madongo:\nAzaria wuod Zadok jadolo;\n3 Elihoref kod Ahija yawuot Shisha jogoro;\nJehoshafat wuod Ahilud jachan weche.\n4 Benaya wuod Jehoyada jatend jolweny.\nZadok kod Abiathar ma jodolo;\n5 Azaria wuod Nathan ma jatend jodong gwengʼ,\nZabud wuod Nathan jadolo kendo jangʼad ni ruoth rieko;\n6 Ahishar ma jatend od ruoth;\nAdoniram wuod Abda ma jatend tij achune.\n7 Solomon bende ne nigi jotelo apar gariyo mane orito pinje manie Israel duto kendo ne choko gik moko ne ruoth kod joge. Moro ka moro kuomgi ne kelo chiemo kuom dwe achiel e higa.\n8 Magi e nying-gi:\nBen-Hur norito pinje mag gode mag Efraim:\n9 Ben-Deker norito Makaz; Shalbim, Beth Shemesh kod Elon Bethhanan;\n10 Ben-Hesed norito Aruboth (Soko kod pinje duto mag Hefer).\n11 Ben-Abinadab norito Nafoth Dor (kendo nokendo Tafath ma nyar Solomon).\n12 Baana wuod Ahilud norito Tanak, gi Megido nyaka Beth Shan duto machiegni gi Zarethan man mwalo mar Jezreel, koa Beth Shan nyaka Abel Mehola man loka mar Jokmeam.\n13 Ben-Geber norito Ramoth Gilead (kod kuonde dak mag Jair wuod Manase man Gilead kaachiel gi piny mar Argob manie Bashan kod mieche madongo piero auchiel molwor gi ohinga motegno kendo nigi lodi mag rangeye mag mula);\n14 Ahinadab wuod Ido norito Mahanaim;\n15 Ahimaz norito Naftali (kendo nokendo Basemath nyar Solomon);\n16 Baana wuod Hushai norito Asher kod Aloth.\n17 Jehoshafat wuod Parua norito Isakar;\n18 Shimei wuod Ela norito Benjamin;\n19 Geber wuod Uri norito Gilead (enie piny mane Sihon ruoth jo-Amor kod Og ruodh Bashan ne rito chon). En kende ema ne en jaduongʼ motelone gwengʼno.\nKonyruok mapile mag Solomon\n20 Oganda jo-Juda gi jo-Israel ne ngʼeny machalo ka kuoyo manie e dho nam; negichiemo, mi negimetho kendo negimor. 21 Kendo Solomon nobedo ruodh pinyno duto chakre Aora maduongʼ mar Yufrate nyaka e piny jo-Filistia mochweyo nyaka giko piny Misri. Pinjegi duto ne kelo osuru ni Solomon bende ne gin e bwo lochne ndalo duto.\n22 Chiemo mane Solomon nwangʼo odiechiengʼ kodiechiengʼ ne romo gunde piero auchiel mag mogo mayom kod gunde mia achiel gi piero ariyo ariyo mag mogo amoga; 23 rwedhi apar machwe mopongʼ, rwedhi piero ariyo machwe kod rombe gi diek mia achiel kaachiel gi mwanda; ogunde, ring ngawo kod awendo machwe.\n24 Nimar nobedo gi loch kuom pinjeruodhi duto man yo podho chiengʼ mar Aora maduongʼ chakre Tifsa nyaka Gaza kendo ne en gi kwe gi joma olwore duto. 25 E ndalo mag ngima mar Solomon Juda gi Israel chakre Dan nyaka Bersheba nodak gi kwe ka ngʼato ka ngʼato tiyo e puothe mar mzabibu kod ngʼope.\n26 Solomon ne nigi udi alufu piero angʼwen moger ni Farese kod Farese alufu apar gariyo.\n27 Jodong gwengʼno, moro ka moro e dweye ne chiwo ni ruoth Solomon gi welo duto mane oluongo, maonge gimoro amora morem. 28 Bende ngʼato ka ngʼato nokelo Shairi gi lum e kuondegi mag keno ne farese maywa geche kod farese mamoko.\n29 Nyasaye nomiyo Solomon rieko gi ngʼeyo matut moloyo kod winjo ma ok nyalo pimore mana ka kwoyo manie dho nam. 30 Rieko Solomon ne duongʼ moloyo jorieko duto manie yo wuok chiengʼ, bende noduongʼ moloyo rieko duto mag Misri. 31 Noriek moloyo ngʼato angʼata moriwo kata mana Ethan ja-Ezra kendo riek moloyo Heman gi Kalkol kod Darda yawuot Mahol. Kendo humbe nolandore e pinje molwore duto. 32 Nogoyo ngeche alufu adek kendo wende mane owero noromo alufu achiel gi abich. 33 Nowuoyo kuom kit yien kochako gi yiende Sida mag Lebanon nyaka owino magawore e kor udi. Bende nopuonjo ji kuom le kod winy gi le mamol kod rech. 34 Ji moa e pinje duto nobiro mondo owinji rieko Solomon koorgi gi ruodhi mag piny mane osewinjo humb riekone.


Biblica® Ochiw Thuolo Motingʼo Loko Manyien™ 1 Ruodhi 5\n☰ 1 Ruodhi 5 ◀ ▶\nIkruok mar gero hekalu\n1 Kane Hiram ruodh Turo owinjo ni Solomon osewir mondo obed ruoth kar Daudi wuon-gi, nooro joote ire nikech nosebedo ka en osiepe kod Daudi. 2 Solomon nooro wachne Hiram kowacho niya,\n3 “Ingʼeyo ni nikech lwenje duto mane Daudi wuora kedogo koni gi koni mane miyo ok onyal gero hekalu moluongo Nying Jehova Nyasaye ma Nyasache nyaka chop Jehova Nyasaye ket wasike duto e bwo tiende. 4 To koro Jehova Nyasaye Nyasacha osemiya yweyo kuom pinje duto molwora bende onge Jawasigu kata masira moro amora. 5 Omiyo achano gero hekalu ni Nying Jehova Nyasaye ma Nyasacha kaka Jehova Nyasaye nochiko Daudi wuonwa kowacho ni, ‘Wuodi ma anaketi e kom loch kari biro gero hekalu ni Nyinga.’\n6 “Kuom mano gol chik mondo ongʼadna Sida mag Lebanon. Jotichna biro tiyo kaachiel gi jotichni, bende abiro chulo jogi chudo moro amora miketo. Ingʼeyo ni waonge gi ngʼat ma olony e goyo yien piny kaka jo-Sidon.”\n7 Kane Hiram owinjo ote Solomon ne omor ahinya mine owacho niya, “Pak obed ni Jehova Nyasaye kawuono nikech osemiyo Daudi wuowi mariek mondo olochi kuom oganda maduongʼni.”\n8 Omiyo Hiram nodwoko Solomon kawacho niya,\n“Aseyudo wach mane iorona kendo abiro timo duto midwaro kuom chiwo yiend Sida gi bao. 9 Joga biro ywayogi kagologi Lebanon nyaka e nam, kendo abiro kwangʼogi gi yie e nam nyaka kama iniwachi. Kanyo abiro pogogi kendo inyalo kawogi. To nyaka itim dwarona ka ichiwo chiemo moromo jooda ma joka ruoth duto.”\n10 Mano e kaka Hiram nochiwo ni Solomon gi yien duto mag Sida gi bao mane odwaro, 11 kendo Solomon nochiwo ni Hiram gunde alufu mia achiel gi piero ariyo gabich mag ngano mondo obed chiemb joode kod mo madirom lita mia angʼwen gi piero aboro. Solomon nomedo dhi nyime katimo maa ne Hiram higa ka higa. 12 Jehova Nyasaye nomiyo Solomon rieko mana kaka nosesingorene. Ne nitie winjruok mar kwe e kind Hiram kod Solomon kendo gin ji ariyogo negitimo singruok e kindgi.\n13 Ruoth Solomon nondiko jotich lwedo mar achuna e piny Israel duto maromo joma chwo alufu piero adek (30,000). 14 Noorogi mondo gi dhi Lebanon dwe ka dwe ka gitiyo e migawo mar ji alufu apar (10,000) e dwe, omiyo negitieko dwe achiel Lebanon to dweche ariyo gitieko dala. Adoniram ema ne otelo e tich lwedo matek mar achunano. 15 Solomon ne nigi jotingʼo alufu piero abiriyo (70,000) kod jopa kidi ewi got ji alufu piero aboro (80,000), 16 kaachiel gi nyipeche alufu adek gi mia adek (3,300) mane ochungʼ ne tich. 17 Kane ruoth oketonegi chik negimuko kite madongo ma nengogi tek mag mise mag kite mopa mag hekalu. 18 Kamano jogedo molony mag Solomon gi Hiram kod jo-Gibal nongʼado yien kendo oloso bepe kod kite mag gero hekalu.


Bible Verses On The Topic: Masturbation -> Sins\n1 Korintho 9:27\nAdier, asando ringra kendo amiyo owinjo wachna, mondo kik bed ni an ma asepuonjo jomoko, yud ka an awuon arem.\n1 Korintho 10:13\nOnge tem ma useyudo mopogore gi tem ma ji duto yudo. Nyasaye en jaadiera, omiyo ok noyie mondo uyud tem mohingo tekreu, to nomiu yo ma uwuokgo e tem moro amora, kendo nomiu teko mar dhil gi tem go.\n1 Johana 2:16\nnikech gik moko duto manie piny, kaka gombo mag ringruok gi gombo mar wang’, kod sunga ma ji sungorego kuom gik ma gin-go, ok a kuom Wuoro, to gin mana mag pinyni.\n1 Petro 2:11\nOsiepena, akwayou ni kaka un welo kendo jodak e pinyni, beduru motang’ gi gombo mag ringruok makedo gi chunyu pile.\n1 Korintho 6:18\nBeduru mabor gi terruok. Richo moko duto ma ng’ato timo ok keth ringre. Ng’ama terore to ketho ringre owuon.\n2 Timotheo 2:22\nNyaka iring ia e gombo mag yawuowi, to ibed e kanyakla mar joma sayo Ruoth gi chuny maradier, kendo madwaro bedo joadiera, kendo madwaro tim makare gi hera kod kue.\nTo gima awachonu e ma: Wuothuru kuom Roho, eka ok unutim gik ma ngima mar dhano gombo,\nto joma timo gik ma Roho dwaro, paro mana weche mag Roho, kendo mano kelo ngima kod kue.\nTo rwakreuru gi Yesu Kristo kaka okumbau, kendo weuru keto chunyu kuom paro gik ma ringruok gombo.\n To ng’at ma itemo kik wach ni Nyasaye teme, nikech onge richo manyalo temo Nyasaye, kendo en owuon ok otem ng’ato. To ng’ato ka ng’ato gombone owuon ema temo kendo yondho.\n Timbe mag ngima dhano nenore ratiro. Gin terruok, tim ma ok ler, anjawo, lamo nyiseche manono, jwok, sigu, dhaw, nyiego, mirima, ichlit, miero, pogruok e kanyakla, gombo, mer, dwanyruok, kod gik moko machal kamago. To asiemou, kaka nasiemou chon ni, joma timo gik ma kamago ok noyud gueth mar Loch Nyasaye.\n1 Korintho 7:3-5\n Dichwo nyaka tim ni chiege gik moko duto kaka owinjore otimne, kendo dhako bende nyaka tim ni chwore kamano. Dhako ok oloyo ringre owuon, to mak mana chwore ema oloyo. Kamano, dichwo bende ok oloyo ringre owuon, to mak mana chiege ema oloyo. Kik utuonru gima owinjore, mak mana ka uwinjoru e kindu uwegi kuom kinde matin mondo uyud thuolo mar lemo. Eka bang’e uchak ubed kaachiel, nono to Satan otemou nikech ok unyal ritoru.\n1 Thesalonika 4:3-5\n Nyasaye dwaro ni mondo ubed joma ler, omiyo nyaka uwe terruok. Ng’ato ka ng’ato kuomu mondo ong’e rito ringre owuon e yo maler kendo mipako. Kik umi gombou thuolo kaka joma ok oyie Nyasaye timo.\n “Usewinjo ni ne owachi e ndalo machon ni, ‘Kik iterri.’ An to awachonu ni, ka ng’ato orango dhako, mi ogombo, to oseterore kode e chunye. Kuom mano, ka wang’i ma korachwich ema teri e richo, to gole oko iwite kucha, nikech ber wito fuoni achiel, moloyo wito dendi duto e mach mak tho. To ka lueti ma korachwich ema miyo itimo richo, to ng’ade oko iwite kucha, nikech ber wito fuoni achiel, moloyo wito dendi duto e mach mak tho.


Tito 1 - Holy Bible [Luo Bible 2020] - (Tit 1)\nAn Paulo, ma jatich Nyasaye kendo ma jaote Yesu Kristo ema andikonu baruwani. Nyasaye ne oora mondo ajiw yie mar joma Nyasaye oyiero obed motegno, kendo mondo apuonjgi adiera mamiyo giluoro Nyasaye,\nkuom geno yudo ngima mochwere, mane Nyasaye, ma ok riambi osesingore chon ni nomiwa.\nNyasaye ma Jawarwa ema nohulo wachne malongʼo e ndalo mane en owuon oketo, kendo nogolo chik ni an ema onego miya tich mar lando wachneno.\nNe Tito, wuoda mar adier kuom yie moriwowa e achiel: Ngʼwono gi kwe moa kuom Nyasaye Wuoro kod Kristo Yesu ma Jawarwa obed kodi.\nGima omiyo ne aweyi Krete ne en ni mondo irie gik moko mane odongʼ kapok atieko, kendo mondo iyier jodong kanisa e dala ka dala, kaka ne achiki ni itim.\nJaduongʼ kanisa nyaka bed ngʼat ma wach moro amora marach onge kuome, kendo ngʼatno man-gi dhako achiel, ngʼat ma nyithinde oyie kendo ma ok nyal kwan kaka nyithindo maricho kendo ma wigi tek.\nNikech jatend kanyakla mar jo-Kristo en ngʼat marito tich Nyasaye, omiyo nyaka obed ngʼat ma wach moro amora marach onge kuome. Kik obed ngʼat mamiyo kanyakla mar joma oyie tingʼ mapek. Bende kik obed ngʼat mochayo ji kata ma ja-mirima, kata ngʼat mamer gi kongʼo, kata ngʼat mohero dhawo, kata ngʼat moyudo mwandu e yor mibadhi.\nTo nyaka obed ngʼat mohero rwako welo, mohero gigo mabeyo, ngʼat ma terore mos, ma ja-ratiro, moluoro Nyasaye; kendo mawinjo puonj.\nNyaka omak motegno puonj migeno, mana kaka osepuonje e kinde motelo, mondo eka ojiw joma moko gi puonj madier kendo okwer joma kwedo puonjno.\nNikech nitie ji mangʼeny ma jongʼanyo, ma gin mana jothor wach kendo jowuond ji, to moloyo jogo moter nyangu ma gin jo-Yahudi moyie.\nJogi nyaka kwer mondo olingʼ, nikech giketho mier mangʼeny ka gipuonjo gik ma ok owinjore gipuonji; kendo gitimo kamano mana mondo giyudie ohala ma ok nikare.\nKata mana janabi moro ma margi owuon osewacho niya, “Jo-Krete riambo kinde duto, gin ondiegi malich ma timbegi richo kendo gin jowuoro ma budho abudha.”\nWach janabigino en adier. Omiyo kwergi matek mondo eka gibed gi yie mar adier,\nkendo mondo kik gichik itgi ni sigendini mag jo-Yahudi kata ni chike mag joma odagi adiera.\nGik moko duto ler mana ni jomaler, to kuom joma okethore ma ok oyie to onge gima ler. Chutho, pachgi kaachiel gi chunygi monego onyisgi kethogi osetho.\nGiwacho ni gingʼeyo Nyasaye to gikwedo Nyasaye nogo gi timbegi manono. Gin acheje ma wigi tek kendo ok ginyal timo gimoro amora maber.\nTito 1 / Tit 1\nTito 2 / Tit 2\nTito 3 / Tit 3